Mae cwmni peirianneg yn ne Cymru yn paratoi i dreblu ei allbwn ar ôl buddsoddi mewn technoleg ddigidol newydd, sydd wedi helpu’r cwmni i wella ei effeithlonrwydd, i leihau amseroedd ymateb i gwsmeriaid, ac i arbed arian. Galluogodd hyn iddo ail-leoli i gyfleuster cynhyrchu a storio mwy.\nMae Motion29 yn cynhyrchu ac yn dosbarthu amrywiaeth o gydrannau diwydiannol, gan gynnwys cysylltwyr a synwyryddion diogelwch sy’n cael eu gwneud yn arbennig i'r cwsmer. Mae perchenogion y cwmni, Andrew Wilkinson a Steve Fisher, wedi bod yn edrych ar wahanol ffyrdd o ddefnyddio'r dechnoleg ddiweddaraf er mwyn symleiddio pob maes gweithredu, ac er mwyn cael blaen ar eu cystadleuwyr yn y ffordd y mae’r cwmni’n marchnata a dosbarthu cynnyrch.\n“Mae buddsoddi mewn digidol wedi ein gwneud yn fwy ymatebol i ofynion cwsmeriaid”\nDywedodd Andrew Wilkinson, cyfarwyddwr Motion29: “Fel tîm rheoli, rydym o hyd wedi bod â ffocws ar sut gallwn ddefnyddio meddalwedd a thechnoleg arall i ehangu’r ffordd rydym yn gweithredu fel busnes. Rydym yn rhan o farchnad gystadleuol tu hwnt, yma yn y DU a dramor, ond mae buddsoddi mewn technoleg ddigidol wedi ein galluogi i weithio mewn ffyrdd newydd, ac mae’n bendant wedi ein gwneud yn fwy ymatebol i ofynion cwsmeriaid.”\nMae Uned Ymchwil i Economi Cymru (WERU), Ysgol Fusnes Caerdydd, wedi cyhoeddi Arolwg Aeddfedrwydd Digidol ar gyfer Cymru 2018. Mae’r dystiolaeth o’r arolwg yn awgrymu bod cwmnïau gweithgynhyrchu yng Nghymru yn dod yn fwy hyderus wrth ddefnyddio technoleg ddigidol i yrru effeithlonrwydd. Mae 3/4 o’r busnesau hyn bellach yn gwerthu ar-lein, yn ogystal ag yn dod i’r brig ar restr y sectorau ar gyfer prynu ar-lein. Mae BBaChau'r sector gweithgynhyrchu hefyd yn fwy tebygol o neilltuo cyllid ar gyfer TG er mwyn cefnogi buddsoddiad parhaol mewn seilwaith digidol.\nMae Motion29 yn enghraifft wych. Mae symud i gyfleuster cynhyrchu a storio mwy ger Y Coed Duon y llynedd wedi rhoi mynediad iddo at gysylltiad band eang cyflym, gan ei alluogi i fuddsoddi ymhellach mewn technolegau newydd. Roedd hyn yn cynnwys system ffôn llais dros y rhyngrwyd (VoIP). Roedd y cwmni wedi peilota’r dechnoleg hon yn 2006, ond penderfynodd beidio ei defnyddio oherwydd problemau â chyflymder a dibynadwyedd.\nBuddsoddodd hefyd yn Quoteworks, sef system amcangyfrif ar-lein a oedd yn gallu bwydo’n uniongyrchol i mewn i feddalwedd rheoli cysylltiadau cwsmeriaid (CRM) presennol y cwmni, a dechreuodd ddefnyddio system Office 365 ar-lein, sydd wedi rhoi mwy o hyblygrwydd a chyfleoedd iddo i arbed arian ac amser. Mae Arolwg Aeddfedrwydd Digidol ar gyfer Cymru 2018 hefyd yn adlewyrchu’r twf yn y busnesau sy’n dechrau defnyddio meddalwedd CRM er mwyn ceisio bod yn well na’u cystadleuwyr. Nodwyd yn yr arolwg bod 72% o’r busnesau yn defnyddio o leiaf un pecyn meddalwedd ar y cwmwl i leihau gwaith papur ac i wella cydweithio.\n“Yn dilyn cyngor un i un, rydym yn edrych ar ddewisiadau ar gyfer system ERP integredig llawn sy’n integreiddio pob rhan o'r busnes”\nDefnyddiodd y ddau gyfarwyddwr eu profiad o weithio i gwmni gweithgynhyrchu byd-eang er mwyn sefydlu Motion29 yn 2006. Roedden nhw’n gweld y cyfle i greu busnes a oedd yn fwy ystwyth ac yn barod i gofleidio technoleg fodern mewn meysydd fel telegyfathrebu, cyfrifyddu a rheoli perthynas â chwsmeriaid. Ar ôl lansio gyda gwefan sylfaenol, cyflwynodd y busnes ei ‘gatalog ar-lein’ cyntaf yn 2008, ac ychwanegodd gyfleuster e-fasnach a oedd yn gwbl integredig â’i feddalwedd cyfrifyddu ddwy flynedd yn ddiweddarach.\nYn ddiweddar, cofrestrodd y cwmni ar gyfer rhaglen Cyflymu Cymru i Fusnesau Llywodraeth Cymru. Mynychon nhw weithdy ar strategaeth cyfryngau cymdeithasol, a chomisiynu adolygiad llawn o’u gwefan a arweiniodd at welliannau pwysig i bresenoldeb y busnes ar-lein. Cafodd y busnes hefyd gyngor un i un gan gynghorydd busnes arbenigol, ac mae bellach yn edrych ar ddewisiadau ar gyfer cael system cynllunio adnoddau menter (ERP) sy’n integreiddio pob rhan o’r busnes, gan gynnwys prynu ac eiddo, datblygu cynnyrch, gwerthu, marchnata a chyllid.\n“Mae Cyflymu Cymru i Fusnesau wedi ein galluogi i alw ar gyngor annibynnol wrth i ni ystyried atebion technoleg newydd”\n“Mae ein buddsoddiad mewn technoleg wedi cael ei sbarduno gan sawl ffactor, gan gynnwys effeithlonrwydd ac arbed costau, gwella’r ffordd y mae ein timau yn gweithio, a dod o hyd i ffyrdd gwell o arddangos ein cynnyrch a’n gallu,” meddai Andrew Wilkinson. “Rydym yn gwmni eithaf arbenigol, ac fel arfer mae ein cwsmeriaid yn chwilio am atebion cyflym i broblemau penodol, ac felly mae’n bwysig bod data a gwybodaeth gywir am gynnyrch ar gael i ni ar flaenau ein bysedd.\n“Mae cymorth Cyflymu Cymru i Fusnesau wedi bod yn gadarnhaol hefyd o ran siapio’r ffordd rydym yn meddwl am farchnata digidol, yn ogystal â gallu galw ar gyngor annibynnol wrth i ni ystyried atebion technoleg newydd, a phenderfynu beth sy’n mynd i weithio orau ar gyfer ein busnes. Rydym yn teimlo ein bod mewn lle da ar y funud, ond mae yna gyfleoedd i wella bob amser, felly byddwn yn parhau i gadw meddwl agored ac ystyried y dewisiadau sydd ar gael.”


Ap Pyka_lens | Cadw\nLawrlwythwych ap Pyka_lens o’r i-store a gallwch chithau fod yn artist ar safle Cadw heddiw!\nCroeso i Pyka_lens ac arweinlyfr treftadaeth digidol.\nMae Cadw, mewn partneriaeth â Pyka, cwmni technegol creadigol wedi ei leoli yng Nghasnewydd, sydd yn darparu profiadau creadigol i ysgolion, galerïau ac amgueddfeydd, wedi bod yn gweithio i ddatblygu ffordd gyffrous ond syml i bobl fedru ymgysylltu gyda’n safleoedd hanesyddol ar draws Cymru gyfan.\nTrwy weithio gydag ystod eang o unigolion gydag anghenion a chefndiroedd amrywiol, mae Pyka wedi datblygu offer sydd yn llwyddo i ddatgelu’r haenau dyfnaf o ymgysylltiad gyda lleoliadau hanesyddol a’r amgylchfyd o’u cwmpas, mewn ffordd na fyddai’r ymwelydd cyffredin wedi ei ddarganfod ar eu hamodau eu hunain.\nOs ydych wedi bod i safle Cadw sawl gwaith o’r blaen, neu efallai heb ystyried ymweld â lleoliad hanesyddol, mae ap lens Puka yn rhoi rheswm newydd i chi ymweld, yn ogystal â ffordd newydd i chi ddarganfod amgylchfyd hanesyddol y lleoliadau anhygoel hyn a ffurfiodd ein hanes, a gweld lle'r oedd ein cyndeidiau’n gweithio ac yn byw, ac sydd wedi bod yn atyniad poblogaidd i artistiaid drwy’r blynyddoedd.\nBeth allwch chi glywed? Beth allwch chi deimlo? Beth allwch chi ddychmygu?\nMae’r offer digidol creadigol yn eich galluogi i ganolbwyntio ar y gwahanol haenau gan roi i chi brofiad cyfoethog ac ystyrlon sydd yn gwneud y mwyaf o’ch synhwyrau. Yn sicr mae yna fwy i’n safleoedd na fyddech chi wedi sylwi arno. Mae’r ap yn eich annog i archwilio ein safleoedd hanesydd yn ddyfnach a chreu darnau unigryw o gelf ddigidol yn y broses.\nTrwy gyfrwng ein harweinlyfr, a’n dolen Awgrymiadau’r Ceidwad, rydym yn gobeithio y byddwch yn darganfod ac archwilio potensial yr offer technoleg hwn i archwilio ein safleoedd treftadaeth anhygoel, ac efallai eich hoff safle lleol neu safleoedd efallai sydd heb yr un apêl, mewn ffordd greadigol, ysbrydoledig ac ysgogol. Boed eich bod yn defnyddio’r ap Pyka_lens yn un o 130 o safleoedd Cadw fel profiad o hwyl personol, neu efallai fel adnodd dysgu (cymhwysedd digidol, llythrennedd, celf, neu focsys eraill i’w ticio), neu efallai ei ddefnyddio er mwyn ennill Gwobr Gelf — mae’r ap wedi ei gynllunio i gefnogi'r rhain, nid oes wahaniaeth. Mae pob ‘byd stori’ sydd wedi ei greu yn yr ap yn unigryw, gyda mynediad hawdd i eraill i’w wylio a’i fwynhau.\nRydym yn gobeithio y byddwch yn mwynhau defnyddio ap y Pyka_lens ar ein safleoedd ac yn edrych ymlaen i weld eich creadigaethau digidol dros amser.\nPyka Lens Treftadaeth Digidol\nCyngor gan geidwaid\nCastell Caernarfon Cyngor gan geidwaid\nCastell Caerffili Cyngor gan geidwaid\nCastell Cas-gwent Cyngor gan geidwaid\nCastell Conwy Cyngor gan geidwaid\nCastell Cricieth Cyngor gan geidwaid\nCastell Dinbych Cyngor gan geidwaid\nCastell Talacharn Cyngor gan geidwaid\nCastell Rhaglan Cyngor gan geidwaid\nCastell Rhuddlan Cyngor gan geidwaid


H10 H11 H12 H13 H14 Hidlo Hepa Cyfryngau Papur gwydr ffibr - China H10 H11 H12 H13 H14 Cyfryngwr Hidlo Cyfryngau Papur gwydr ffibr, Ffatri -Shanghai Sffiltech Co., Ltd.\nH10 H11 H12 H13 H14 Hidlo Hidlydd Cyfryngau Papur gwydr ffibr\nMae'r cyfryngau hidlo polyester spunbond 100% hwn wedi'i wneud o edafedd ffilament o ansawdd uchel heb ei ddefnyddio\nunrhyw asiant rhwymo. Fe'i cymhwyswyd yn helaeth wrth wneud cetris casglu llwch plethedig. Hyn\nmae deunydd gorffenedig caled yn sefydlog iawn ac yn wydn yn strwythurol. Yr unigryw a gorffenedig caled\nmae deunydd yn darparu nodweddion pleatability da a durablity uchel. Strwythur unigryw iawn\nedafedd ffilament cain yn cynnig perfformiad uchel wrth hidlo.\nMae'r cyfryngau hidlo hyn â philen PTFE yn darparu strwythur sefydlog rhagorol, rhyddhau llwch mân a\nrhyddhau da a gwrthsefyll treiddiad gronynnau yn dda i'r cyfryngau. Mae'n bleserus mewn gwahanol\ndyfnderoedd ac uchder plethedig i'r ardal hidlo a ddymunir, a gellir ei defnyddio'n helaeth yn\nglanhawr brechlyn a daliwr diwydiannol.\nMae'r cyfryngau hidlo polyester spunbond 100% hwn wedi'i wneud o edafedd ffilament o ansawdd uchel heb ddefnyddio unrhyw asiant rhwymo. Fe'i cymhwyswyd yn helaeth wrth wneud cetris casglu llwch plethedig. Mae'r deunydd gorffenedig caled hwn yn sefydlog iawn ac yn wydn yn strwythurol. Mae'r deunydd unigryw a gorffenedig caled yn darparu nodweddion pleatability da a durablity uchel. Mae strwythur unigryw edafedd ffilament cain iawn yn cynnig perfformiad uchel wrth hidlo.\nMae'r cyfryngau hidlo hyn â philen PTFE yn darparu strwythur sefydlog rhagorol, rhyddhau llwch mân a rhyddhau da a gwrthsefyll treiddiad gronynnau i'r cyfryngau. Mae'n bleserus mewn dyfnderoedd ac uchder pleated gwahanol i lety hidlo dymunol, a gellir ei ddefnyddio'n helaeth mewn glanhawr brechlyn a chetris diwydiannol.\n1.Material: Polyester spunbond 100% gyda neu heb bilen PTFE\n2. Manteision: rydym yn darparu cyfryngau polyester spunbond y gellir eu gwneud yn getris, mae cetris dylunio un darn yn dileu'r angen am fagiau hidlo a chewyll, gan leihau'r amser gosod yn sylweddol. Mae'r dyluniad pleat yn cynyddu arwynebedd hidlo hyd at 2-3 gwaith.\nGlanhau aer amgylcheddol; Systemau awyru; Glanhawr brechlyn; Cetris diwydiannol; Glanhau aer HEPA gwactod; Mewn systemau cotio powdr neu gasglu llwch; Cetris hidlo caban yn y diwydiant ceir; Yfed Dŵr Cemegol-Mwynau; Dŵr-Fferyllol-Cyn-Hidlo ar gyfer RO-Process. . . & Bron unrhyw gais hidlo.\n4.Models: cyfres PC200, cyfres PB, cyfres HP, cyfres TR


Disgwyl i'r tywydd garw gilio wedi rhagor o stormydd - BBC Cymru Fyw\nDisgwyl i'r tywydd garw gilio wedi rhagor o stormydd\nImage caption Cafodd pobl eu symud o'u cartrefi yn Aberystwyth oherwydd y tonnau mawr\nImage caption Roedd tonnau anferth ym Mhorthcawl\nImage caption Roedd y Swyddfa Dywydd yn rhybuddio bod pob rhan o arfordir Cymru dan fygythiad\nMae gwyntoedd cryfion a llanw uchel wedi taro rhan helaeth o arfordir Cymru unwaith eto ond mae arbenigwyr yn darogan fod y gwaetha' drosodd am y tro.\nAm y bedwaredd noson yn olynnol, roedd yna rybudd o lanw uchel a bu'n rhaid symud pobl o bob un adeilad ar hyd promenâd Aberystwyth nos Lun cyn i donnau anferth daro.\nDoedd 150 o fyfyrwyr sy'n byw mewn fflatiau ar hyd lan y môr y dre' ddim yn cael dychwelyd nes i brofion diogelwch gael eu cynnal, ond fe gawson nhw wybod amser cinio ddydd Mawrth ei bod yn ddiogel iddynt wneud hynny.\nBydd Ysgol Friars, Bangor ynghau hefyd ddydd Mawrth am fod yna ddifrod i'r to oherwydd y gwyntoedd cryfion.\nOnd mae disgwyl i'r stormydd gilio wrth i'r wythnos fynd yn ei blaen.\nMae Cyfoeth Naturiol Cymru (CNC) wedi cyhoeddi bod yna rybuddion llifogydd yn parhau mewn grym, ynghyd â rhybuddion i fod yn wyliadwrus am lifogydd mewn grym yn ne orllewin, canolbarth a gogledd ddwyrain Cymru.\nDywedodd y Swyddfa Dywydd nad oedd unrhyw rybudd tywydd mewn grym yng Nghymru ddydd Mawrth, gyda disgwyl glaw man a gwyntoedd ysgafnach weddill yr wythnos.\nYn y cyfamser, mae'r gwaith o lanhau wedi'r tywydd mawr yn parhau ar hyd arfordir Cymru.\nCafodd promenâd Aberystwyth ei gau nos Lun am resymau diogelwch ond doedd dim adroddiadau fod unrhyw broblemau pellach wedi codi.\nCafodd canolfan gymorth ei sefydlu yng Nghanolfan Hamdden Plascrug ar gyfer trigolion oedd wedi gorfod gadael eu cartrefi.\nMae'r brifysgol wedi cynghori myfyrwyr sydd heb ddychwelyd i'r dre' wedi gwyliau'r Nadolig i gadw draw nes eu bod yn clywed fel arall.\nMae arholiadau hefyd wedi cael eu gohirio am wythnos.\nDyw'r dre' ddim wedi gweld cymaint o ddifrod oherwydd y môr ers 1938, a bryd hynny roedd yn rhaid ailadeiladu'r promenâd.\nImage caption Dywed Cyngor Ceredigion fod cyfarfod yn cael ei gynnal ddydd Mawrth i drafod y gwaith sydd angen eu wneud yn dilyn y llifogydd\nBydd hynny'n gorfod digwydd eto nawr dros y misoedd nesa'.\nPan fydd y gwaith asesu a chlirio yn dechrau mae'r Cyngor yn cyfaddef y bydd yn rhaid ailedrych ar amddiffynfeydd Aberystwyth ac mae'r trafod wedi dechrau ynglŷn â phwy yn union fydd yn talu costau'r gwaith atgyweirio.\nMae cynghorau eraill ar draws Cymru hefyd yn asesu'r difrod wedi'r tywydd garw.\nMae Cyngor Sir Benfro wedi dechrau ar y gwaith o glirio cerrig o'r arfordir ger Niwgwl a'r gobaith yw ailagor y ffordd yno erbyn diwedd yr wythnos. Mae cynlluniau hefyd i agor lôn dros dro ar yr arfordir yn Amroth, gan y gallai'r gwaith o atgyweirio'r morglawdd yno gymryd hyd at chwe mis.\nMae Llywodraeth Cymru eisoes wedi dweud nad oes pwll diwaelod o arian ar gael i gynghorau.\nYn y cyfamser, dywedodd Dŵr Cymru bod eu swyddogion yn gweithio'n galed i sicrhau nad oedd cwsmeriaid yn colli cyflenwadau yn ystod y tywydd garw.\nMeddai eu Prif Swyddog Gweithredol, Peter Perry: "Mae ein timau wedi bod yn gweithio'n eithriadol o galed ym mhob ardal yn wynebu rhai o'r amodau tywydd gwaetha' mewn dros ddegawd.\n"Wrth baratoi ar gyfer hyn fe wnaethom sicrhau fod gennym staff ychwanegol i ddelio â chynnydd mewn galwadau ac i ymateb i achosion o lifogydd."\nFideo Cyfri cost y tywydd garw\nRhybudd i adael cartrefi neu fusnesau ar lan y môr yn Aberystwyth\nMellt a chenllysg yn arwain at ddamweiniau ar Ynys Môn


> Adnoddau > iTunes > 3 ffyrdd o leihau maint eich iTunes Llyfrgell\nDyma'r ffordd hawsaf i ddod o hyd i holl ganeuon dyblyg yn eich llyfrgell iTunes yn unig y cliciwch. Yn ogystal, gall ei ganfod gwybodaeth ar gyfer pob cerddoriaeth gan gynnwys gwybodaeth trac, celf yr albwm a lyircs. Ddysgu mwy >>\nBeth yw y Llyfrgell iTunes mwyaf? Nid yw maint Llyfrgell mwyaf technegol ar gyfer iTunes. Ond po fwyaf yw maint y Llyfrgell iTunes, arafach y bydd eich iTunes yn troi at. Bydd yr erthygl hon yn rhannu ffyrdd 3 i leihau maint Llyfrgell iTunes i ryddhau lle rhydd a gyflymu'r eich iTunes.\nLeihau maint ffeiliau cerddoriaeth\nEfallai y bydd maint y ffeiliau cerddoriaeth yn amrywio'n fawr o wahanol paramedrau megis cyfradd didau a sianeli. Os nad ydych yn gwahaniaethu cymaint ag rhai selogion cerddoriaeth, cyfradd didau 192 kbps yn ddigon ar gyfer ansawdd. Felly sut i leihau maint y ffeiliau cerddoriaeth? Gweler y manylion isod:\n1. yn gyntaf yn mynd i iTunes > dewisiadau > cyffredinol > Gosodiadau Mewngludo > MP3 Encoder ac ansawdd gosod i ansawdd uwch (192 kbps).\n2. creu rhestr chwarae clyfar o'r ffeil > Smart rhestr chwarae newydd.\n3. gosod "cyfradd didau yn fwy na 192" fel meini prawf i ddarganfod holl ffeiliau cerddoriaeth cyfatebol.\n4. dewis yr holl ffeiliau cerddoriaeth drwy orchymyn + A neu lusgo.\n5. hawl Cliciwch a Dewiswch fersiwn greu MP3. Bydd hyn yn cymryd llawer o amser os yw eich casgliad cerddoriaeth yn fawr iawn.\n6. Ewch i'r Llyfrgell > dyblygu cerddoriaeth a sioe gan ffeil > dyblygu arddangos.\n7. trefnu yn ôl cyfradd didau (os nad yw Colofn gyfradd ychydig yn ymddangos, De-gliciwch ar unrhyw colofn a dewiswch cyfradd didau. Argymhellir bod ichi ailadrodd y broses hon i ddangos maint Colofn i weld faint mae lleihau maint ar gyfer pob ffeil cerddoriaeth-o 256 i 192, tua 3MB-pob cân. )\n8. dileu ffeiliau cerddoriaeth mwy.\nGynnal iTunes lluosog llyfrgelloedd\nYn ddiofyn, caiff eich ffeiliau cyfryngau, megis fideo, sioeau teledu, cerddoriaeth, podlediadau, eu storio yn yr un llyfrgell iTunes. Fodd bynnag, gallwch sperate iddynt drwy greu llyfrgelloedd gwahanol i storio gwahanol fathau o ffeiliau. Ac mae'n hawdd iawn i newid rhwng llyfrgelloedd gwahanol. I wneud hynny, dim ond dal i lawr opsiwn (neu newid ar gyfer Windows) pan fydd yn dechrau iTunes Llyfrgell yn dewis neu greu un newydd. Dysgu mwy am iTunes Llyfrgell yma.\nDileu dyblygu yn iTunes\nMae dyblygu yn iTunes hefyd y prif reswm pam mae eich llyfrgell iTunes mor fawr. I ddileu dyblygu yn iTunes, ewch i gerddoriaeth, ffilmiau, rhaglenni teledu, ac ati a chlicio ffeil / arddangos dyblyg i ddangos holl dyblyg yn iTunes. Yna tynnu ffeiliau fwy neu hŷn. Gweld mwy o fanylion am sut i ddileu'r dyblygu o iTunes Llyfrgell >>.


Rhaid i holl nwyddau defnyddwyr sy'n cael eu rhoi ar y farchnad fod yn ddiogel a rhaid iddynt naill ai gydymffurfio â safonau Ewropeaidd neu genedlaethol penodol ar gyfer y mathau o nwyddau ydynt neu ddeddfwriaeth diogelwch nwyddau os nad oes safon benodol yn bodoli.\nMae gan Wasanaeth Safonau Masnach Sir y Fflint ddyletswydd i ymchwilio i bob achos o gynhyrchu neu ddosbarthu nwyddau peryglus yn Sir y Fflint. Rydym yn cynnal archwiliadau rheolaidd ac yn prynu nwyddau a allai fod yn beryglus er mwyn eu profi. Mae'n bosibl y byddwn yn atafaelu nwyddau neu'n gwahardd cwmnïau rhag dosbarthu nwyddau a allai fod yn beryglus a, lle bo hynny'n briodol, byddwn yn erlyn pobl sy'n gyfrifol am eu cynhyrchu a'u dosbarthu.\nOs ydych yn cynhyrchu, mewnforio neu'n dosbarthu nwyddau ac os hoffech gael cyngor am ddiogelwch nwyddau, ffoniwch ni.\nOs ydych yn ddefnyddiwr sy'n dymuno ein hysbysu o fater sy'n ymwneud â nwyddau peryglus, ffoniwch ni.\nYstyriwch – Oedran Y Plentyn\nMae nifer o deganau yn cynnwys rhybuddion sy’n nodi eu bod yn anaddas i blant dan 3 oed, yn aml oherwydd eu bod yn cynnwys darnau mân a allai achosi i blentyn dagu pe bai yn eu rhoi yn ei geg.\nArchwiliwch T Labeli\nLle bo’r angen, mae gan gynhyrchwyr rwymedigaeth gyfreithiol i roi rhybudd oedran ar eu teganau. Fodd bynnag, mae’n hanfodol bod defnyddwyr yn archwilio’r tegan a’r cyfarwyddiadau’n fanwl cyn ei brynu er mwyn sicrhau ei fod yn addas ar gyfer oedran y plentyn a fydd yn ei dderbyn yn anrheg.\nNi ddylid prynu na rhoi teganau i blant dan 3 oed os yw’n cynnwys label sy’n rhoi rhybudd oedran tebyg.\nDylai defnyddwyr fod yn ymwybodol o’r ffaith fod y gyfraith yn gadael i gynhyrchwyr roi rhybuddion oedran ar deganau ar ffurf logo gyda 0-3 a llun wyneb baban anfodlon arno.\nMae’r symbol hwn yn rhybudd i ddefnyddwyr y gallai’r tegan fod yn beryglus i blentyn dan 3 oed. Os yw defnyddwyr yn gweld y symbol hwn ar deganau, dylent fod yn ymwybodol nad yw’r tegan yn ddiogel i blant dan yr oedran hwnnw.\nYn aml, mae prynwyr yn canolbwyntio ar ddyluniad ac ymddangosiad y tegan yn hytrach na’r rhybuddion a’r cyfarwyddiadau sydd ynghlwm wrtho.\nRhaid i deganau fod yn…\nO dan Reoliadau (Diogelwch) Teganau 1995, ni ddylai adwerthwyr gyflenwi teganau (sef unrhyw eitem sydd wedi’i ddylunio neu sy’n amlwg wedi’i anelu at blant dan 14 oed) os nad yw’r tegan:\nyn ddiogel ac yn cyrraedd safonau diogelwch caeth\nwedi’i labelu â’r marc ‘CE’ sef datganiad gan y cynhyrchwr bod y tegan yn ateb gofynion y Rheoliadau (Diogelwch) Teganau.\nwedi’i labelu ag enw a chyfeiriad y cynhyrchwyr neu’r mewnforwyr. yn cynnwys unrhyw rybuddion perthnasol i sicrhau ei fod yn cael ei ddefnyddio’n ddiogel.\nDylid dilyn y canllawiau canlynol wrth brynu teganau i blant:\nDylech brynu o siopau a gan fasnachwyr uchel eu parch\nOs ydych yn prynu dros y rhyngrwyd, dylech brynu oddi ar wefannau uchel eu parch i leihau’r risg o brynu teganau peryglus (a allai fod yn rhai ffug)\nDylech edrych am arwyddion diogelwch yn ogystal â’r marc “CE” (e.e. ‘Lionmark’ y British Toy and Hobby Association)\nDylech ystyried a yw’r tegan yn addas i oedran y plentyn (chwiliwch am rybuddion oedran e.e. Nid yw’r tegan hwn yn addas i blant dan 36 mis oherwydd ei fod yn cynnwys darnau mân)\nDylech gadw deunydd pecynnu sy’n cynnwys gwybodaeth diogelwch a chyfarwyddiadau ar sut i’w ddefnyddio’n ddiogel\nDylech archwilio’r tegan yn ofalus am ymylon a chorneli miniog\nDylech fod yn wyliadwrus o deganau sy’n cynnwys darnau mân a allai beri i blant ifanc dagu\nDylech hysbysu’r Gwasanaeth Safonau Masnach o unrhyw ddiffygion\nPethau i beidio â’u gwneud\nPeidiwch â phrynu o arwerthiannau cist ceir, gwerthwyr stryd ac ati\nPeidiwch â phrynu teganau nad ydynt yn cynnwys y marc ‘CE’\nPeidiwch â rhoi teganau sy’n cynnwys darnau mân a allai beri i blant ifanc dagu\nPeidiwch â rhoi addurniadau coed Nadolig, bwyd smalio, craceri Nadolig ac ati i blant ifanc\nPeidiwch â gadael i blant chwarae gyda theganau sydd wedi torri, efallai na fyddant ydynt bellach yn cydymffurfio â safonau diogelwch\nCofiwch ofalu nad yw plant ifanc neu fabanod yn cael gafael ar deganau plant hŷn\nCofiwch dynnu teganau o fagiau plastig cyn eu rhoi i blant\nY Gwasanaeth Safonau Masnach a diogelwch teganau\nLedled y Deyrnas Unedig, mae adrannau Safonau Masnach Awdurdodau Lleol yn gweithio’n agos gyda busnesau i sicrhau bod y teganau y maent yn eu cyflenwi yn ddiogel ac yn cyrraedd safonau perthnasol. Caiff nwyddau tebyg eu profi’n rheolaidd i sicrhau bod yr hyn sy’n cael ei werthu ledled y wlad yn ddiogel. Os caiff teganau peryglus eu darganfod caiff camau eu cymryd i’w tynnu oddi ar y farchnad ac, yn ôl yr angen, caiff camau gorfodi eu cymryd.\nOs oes gan ddefnyddwyr bryderon am ddiogelwch y teganau y maent yn eu prynu, dylent ffonio Cyswllt Defnyddwyr ar 03454 04 05 05.\nFfoniwch: 01352 703181\nYsgrifennwch at: Safonau Masnach, Cyfarwyddiaeth yr Amgylchedd, Cyngor Sir y Fflint, Neuadd y Sir, Yr Wyddgrug, CH7 6NF


Ffatri a gweithgynhyrchwyr Cathetrau Sugno China | Kangyuan\n• Wedi'i wneud o feddygol di-wenwynig - gradd PVC, yn dryloyw ac yn feddal.\n• Llygaid ochr wedi'u gorffen yn berffaith a phen distal caeedig am lai o brifo i bilen mwcaidd tracheal.\n• Cysylltydd math T a chysylltydd conigol ar gael.\n• Cysylltydd â chôd lliw ar gyfer adnabod gwahanol feintiau.\n• Gellir ei gysylltu â chysylltwyr Luer.\nPacio: 100 pcs / blwch, 600 pcs / carton\nMaint carton: 60 × 50 × 38 cm\nBwriad y defnydd\nDefnyddir y cynnyrch hwn ar gyfer dyhead crachboer clinigol.\nMae'r cynnyrch hwn yn cynnwys cathetr a chysylltydd, mae cathetr wedi'i wneud o ddeunydd PVC gradd feddygol. Nid yw adwaith cytotocsig y cynnyrch yn fwy na gradd 1, ac nid oes unrhyw ymateb sensiteiddio nac ysgogi mwcosaidd. Rhaid i'r cynnyrch fod yn ddi-haint ac, os caiff ei sterileiddio ag ethylen ocsid, ni fydd yn gadael mwy na 4mg.\n1. Yn ôl yr anghenion clinigol, dewiswch y manylebau priodol, agorwch y bag pacio mewnol, gwiriwch ansawdd y cynnyrch.\n2. Roedd blaen y tiwb sugno crachboer wedi'i gysylltu â'r cathetr sugno gwasgedd negyddol yn y ganolfan glinigol, a gosodwyd diwedd y cathetr sugno crachboer yn araf yng ngheg y claf i mewn i'r llwybr i dynnu crachboer a secretiadau o'r trachea.\nNi ddarganfuwyd gwrtharwyddion.\n1. Cyn eu defnyddio, dylid dewis y manylebau cywir yn ôl yr oedran a'r pwysau, a dylid profi ansawdd y cynnyrch.\n2. Gwiriwch cyn ei ddefnyddio. Os canfyddir bod gan gynnyrch sengl (wedi'i bacio) yr amodau canlynol, mae'n cael ei wahardd yn llwyr i ddefnyddio ：\na) Dyddiad dod i ben sterileiddio ；\nb) Mae pecyn sengl y cynnyrch wedi'i ddifrodi neu mae ganddo fater tramor.\n3. Mae'r cynnyrch hwn at ddefnydd clinigol un-amser, yn cael ei weithredu a'i ddefnyddio gan bersonél meddygol, a'i ddinistrio ar ôl ei ddefnyddio.\n4. Yn y broses o ddefnyddio, dylai'r defnyddiwr fonitro'r defnydd o'r cynnyrch yn amserol. Mewn achos o ddamwain, dylai'r defnyddiwr roi'r gorau i ddefnyddio'r cynnyrch ar unwaith a chael y staff meddygol i ddelio ag ef yn iawn.\n5. Y cynnyrch hwn yw sterileiddio ethylen ocsid, cyfnod sterileiddio o bum mlynedd.\n6. Mae'r pacio wedi'i ddifrodi, felly gwaharddir ei ddefnyddio.\nStoriwch mewn lle oer, tywyll a sych, ni ddylai'r tymheredd fod yn uwch na 40 ℃, heb nwy cyrydol ac awyru da.\n[dyddiad dod i ben] Gweler y label pacio mewnol\nGwneuthurwr: OFFERYN MEDDYGOL HAIYAN KANGYUAN CO., LTD\nBlaenorol: Pecyn Tiwb Endotracheal tafladwy\nNesaf: Gwain Mynediad Sugno-Gwagiad at Ddefnydd Sengl\ncathetr sugno pvc\nffatri cathetr sugno\ngwneuthurwr cathetr sugno\ncyflenwr cathetr sugno\nHidlo Anadlu tafladwy\nTiwbiau Endotracheal Preformed (Defnydd Trwynol Preformed)\nLlwybr Masg Laryngeal gyda Bar Epiglottis\nTiwb Tracheostomi Silicôn


Bestiaire d'Amour - Wicipedia\nBwystori yn yr iaith Ffrangeg gan y Ffrancwr Richart de Fornival (1201 - c.1260) yw'r Bestiaire d'Amour ("Bwystori Serch"). Mae'r Bestiaire d'Amour yn cynrychioli penllanw traddodiad seciwlar - gweithiau alegoriaidd Cristnogol yw'r rhan fwyaf o'r bwystoriau - sydd â'i wreiddiau yng ngwaith y trwbadwriaid.\nBestiaire d'amour, 14g. (Biblioteca Medicea Laurenziana)\nUchelwr o ardal Picardi oedd Richart, hanner-brawd esgob Amiens. Roedd yn gasglwr llawysgrifau brwd a ysgrifennodd sawl llyfr ar alcemeg a chyfrolau hyfforddiadol ar serch. Yn y dosbarth olaf y mae'r Bestiaire d'Amour yn syrthio. Cyfuniad ydyw o ddeunydd naturiaethol a chwedlonol y bwystoriau traddodiadol ac esboniadau ar natur serch a'r llwybr i lwyddiant ym myd serch, genre y gellir canfod ei gwreiddiau yng ngwaith y trwbadwriaid, yn enwedig Rigaut de Barbezieux (fl. 1170-1210), a beirdd Eidaleg y ganrif flaenorol.\nCafodd ei sgwennu rywbryd rhwng 1230 a 1260 yn ôl pob tebyg. Mae'n ymrannu yn ddwy ran. Yn y rhan gyntaf ceir cyfres o lythyrau byr am natur serch, pob un yn ymdrin ag anifail neilltuol, at gariad yr ymholydd sy'n gofyn am eglurhad ar agweddau ar eu cariad, a serch yn gyffredinol, nad ydyw'n eu deall yn iawn. Yn yr ail ran ceir atebion yr Arglwyddes honno. Cedwir 17 llawysgrif o'r rhan gyntaf ond dim ond pedwar sy'n cynnwys yr ail ran.\nRoedd y Bestiaire yn llyfr poblogaidd iawn. Yn ogystal â'r llawysgrifau Ffrangeg cafwyd cyfieithiadau i sawl iaith Ewropeaidd, yn cynnwys Ffranconeg Canol, yr Eidaleg (tafodiaith Pisa) a'r Gymraeg.\nYr Uncorn a'r forwyn, darlun mewn llawysgrif o ddechrau'r 16eg ganrif, yn yr Historisches Museum, Basel)\nCyfieithwyd detholiadau allan o gyfrol Fornival i'r Gymraeg ar ddiwedd yr Oesoedd Canol a dechrau'r cyfnod modern. Dim ond darn o'r cyfieithiad hynaf a wyddys sydd wedi goroesi, yn llawysgrif Llansteffan 4 yn llaw ysgrifennydd anhysbys a gysylltir â Llyfr Coch Hergest. Mae'n perthyn i'r 14g ac yn waith a luniwyd ar gyfer y noddwr enwog Hopcyn ap Tomas o Ynysdawy. Mae'r ail hynaf i'w cael yn llawysgrif Peniarth 51, yn llaw y bardd Gwilym Tew (fl. ail hanner y 15g), o ardal Tir Iarll ym Morgannwg. Yn llawysgrif Llanofer 17 y ceir y trydydd, yn llaw y bardd a chopïydd proffesiyinol o Forgannwg Llywelyn Siôn (c. 1540-1615). Yn ogystal ceir darn mewn llawysgrif Caerhun 27, o'r 16g: cyhoeddwyd hyn gan Dafydd Jones o Drefriw yn y gyfrol Cydymaith Diddan (1776).\nDim ond 15 o'r 46 anifail sydd yn llyfr Fornival a geir yn y cyfieithiadau Cymraeg. Dyma enghraifft allan o gyfieithiad Llywelyn Siôn (diweddarwyd yr orgraff) sy'n sôn am yr uncorn:\nGraham C. G. Thomas (gol.), A Welsh Bestiary of Love (Dulyn, 1988). Testunau Cymraeg a'r Ffrangeg Canol gwreiddiol.\nCesare Segre (gol.), Li Bestiaires d'amours di Maistre Richart de Fornival e li response du bestiaire (Milan a Napoli, 1957). Y golygiad safonol o'r testunau Ffrangeg Canol.\n↑ A Welsh Bestiary of Love, tud. 21.\nWedi dod o "https://cy.wikipedia.org/w/index.php?title=Bestiaire_d%27Amour&oldid=10965558"\nLast edited on 12 Awst 2021, at 15:59\nNewidiwyd y dudalen hon ddiwethaf ar 12 Awst 2021, am 15:59.


Siarter Cwsmer - Mynwentydd - Cyngor Sir Benfro\nSiarter Cwsmer - Mynwentydd\n2. Ffioedd a Thaliadau Mynwentydd\n3. Cwestiynau y mae pobl yn eu gofyn am gladdedigaethau\n4. Siarter Cwsmer - Mynwentydd\nPage Menu Mynwentydd Ffioedd a Thaliadau Mynwentydd Cwestiynau y mae pobl yn eu gofyn am gladdedigaethau Siarter Cwsmer - Mynwentydd\nMae'r Awdurdod yn gyfrifol am reolaeth o'r mynwentydd canlynol, gan gynnwys claddedigaethau, cynnal a chadw cyffredinol, cofrestru claddedigaethau a chadw cofnodion:\nCity Road, Hwlffordd;\nDeerland Road, Llangwm;\nParc Llanion, Doc Penfro;\nSan Mihangel, Penfro;\nLlanwnda, Abergwaun (Wdig);\nAm fwy o wybodaeth: Mynwentydd\ny byddwn yn ymateb i unrhyw gwynion ynglŷn â chynnal a chadw’r tiroedd, agor beddi neu faterion cyffredinol sy’n ymwneud â mynwentydd, ac y byddwn yn ymchwilio ac/neu archwilio’r pryderon o fewn 1 diwrnod gwaith i’r cais;\nyn union cyn torri glaswellt, bydd sbwriel (fel blodau marw a chwythwyd yno ar y gwynt ac ati) yn cael eu clirio mas oddi ar y mannau glaswelltog;\nrhwng y 1 Ebrill a’r 31 Hydref, bydd yr holl fannau glaswelltog, yn cynnwys beddau lawnt, yn cael eu torri pob pythefnos. Felly, byddant yn cael eu torri 17 o weithiau'r flwyddyn, oni bai fod y tywydd yn newid y drefn;\nbydd mannau a ddifrodwyd, fel coed, celfi, gwyndwn ac ati, yn cael eu trwsio cyn gynted ag y bydd y tywydd yn caniatáu;\nar gyfer pamau llwyni, pamau blodau a chwistrellu chwyn, bydd safonau cynnal a chadw tiroedd yn berthnasol (gweler yr adrannau cynnal a chadw tiroedd; pamau llwyni; pamau blodau; chwistrellu chwyn);\nbydd beddau’n cael eu hagor yn union cyn cynnal angladd gan aflonyddu cyn lleied ag sydd bosibl ar feddau cyfagos. Bydd beddau a cherrig beddau cyfagos yn cael eu diogelu a bydd y cyn lleied ag sydd bosibl o aflonyddu ar y tir o amgylch a fydd yn cael ei adfer i’w gyflwr blaenorol cyn gynted ag y bydd y bedd wedi ei lenwi;\nbydd y gweithwyr wedi eu gwisgo’n briodol ac y sefyll wrth law yn ddigon pell i fod yn ddisylw yn ystod y gwasanaethau, rhag ofn i broblemau annisgwyl ddigwydd;\nbydd beddau’n cael eu llenwi cyn gynted ag y bydd y galarwyr wedi ymadael â’r fynwent;\nbydd unrhyw bridd sy’n weddill yn cael ei symud o’r safle a bydd blodau’n cael eu dodi ar y bedd;\nwedi pythefnos, byddwn yn bwrw golwg ar y blodau ac yn eu symud a’u dodi mewn biniau os bydd hynny’n briodol;\ngadewir i bob bedd sadio am hyd at chwe mis cyn gosod tywarchen arno neu ei hadu, os yw yn adran lawnt y fynwent. Yn ystod y cyfnod sadio hwn, caniateir blodau ac ati ar y bedd. Fodd bynnag, unwaith y bydd glaswellt drosto, ni chaniateir unrhyw fath o addurn ar y bedd ei hun. Mae sylfaen goncrit ar gael i osod blodau, carreg fedd neu debyg;\nmae biniau ar gael ym mhob mynwent ac maent yn cael eu gwagio’n rheolaidd. Mae seddau ar gael hefyd yn y rhan fwyaf o fynwentydd a gwneir gwaith cynnal a chadw arnynt ddwywaith y flwyddyn;\nbydd archwiliadau rheolaidd yn digwydd er mwyn sicrhau y cedwir y safonau uchod.\nMae yna raglen barhaus o brofi cadernid cofebion ar y gweill. Y gobaith yw archwilio'r holl gofebion yn ein mynwentydd dros gyfnod o bum mlynedd. Gall y prawf gynnwys defnyddio grym cymedrol yn ogystal â bwrw golwg weledol dros y cofebion. Lle bynnag y gwelir problem, cymerir camau dros dro i ddiogelu’r gofeb gan amharu cyn lleied ag sydd bosibl ar gyfanrwydd y gofeb. Yn dibynnu ar oed a chyflwr y gofeb, byddwn yn ceisio cysylltu â’r perchennog cyn gweithredu ymhellach.\nSut y gallwch chi ein helpu ni\nOs ydych chi’n berchen ar fedd, neu’n meddwl y gallech chi fod, ac rydych chi wedi symud ers y cafodd y bedd ei brynu neu y bu claddu ynddo, cysylltwch â ni er mwyn i ni gael manylion eich cyfeiriad presennol. Bydd hyn yn fodd i ni roi gwybod i chi am unrhyw broblemau ynglŷn â’r bedd.\nOs oes arnoch chi eisiau cysylltu â ni i roi gwybod am broblem neu wneud ymholiad, rhowch wybodaeth lawn i ni os gwelwch yn dda. Mae braslun brys bob amser yn gymorth i ddangos lleoliad ac mae’n gallu arbed amser a chamddealltwriaeth. Rhowch wybod i ni os gwelwch yn dda am unrhyw beth a allai fod yn beryglus fel cofebion ansefydlog, caeadau draeniau sydd wedi torri neu ar goll ar lwybrau, neu unrhyw rwystrau a welwch.\nGyda phwy ddylwn i gysylltu?\nCofrestri beddau, gweithredoedd grant, trwyddedau cofeb a chynnal a chadw tir mynwentydd:\nYr Arolygwr a Chofrestrydd,\nAmlosgfa Parc Gwyn,\nFfôn: 01834 860622\nFfacs: 01834 861309\nID: 144, adolygwyd 29/09/2021


Powys Association of Voluntary Organisations: Cludiant Cymunedol\nMenter Tocynnau Teithio Rhatach\nCymorth i Sefydliadau » Cludiant Cymunedol\nCludiant Cymunedol ym Mhowys\nMae Cludiant Cymunedol (CC) yn diwallu anghenion cludiant cymunedau lle nad yw'n bosibl diwallu'r anghenion hyn, neu nad oes gwasanaeth digonol i'w diwallu, trwy gludiant cyhoeddus a/neu fasnachol.\nGall gweithgareddau CC amrywio - o ddarparu cludiant o ddrws i ddrws i bobl sydd ag anawsterau symudedd, i helpu cynhwysiant cymdeithasol ystod eang o bobl fyddai fel arall yn methu cymryd rhan mewn gweithgareddau cyffredin bywyd bob dydd megis addysg, hyfforddiant a gwaith. Mewn ardaloedd gwledig, gall CC leihau effeithiau unigedd daearyddol trwy roi gwell mynediad i ganolfannau lleol a rhanbarthol.\nMae CC yn rhan hollbwysig o system cludiant integredig, ac yn bwydo mewn i ac allan o brif lwybrau a chyfnewidfeydd cludiant cyhoeddus.\nMae nifer o gynlluniau CC llwyddiannus ar waith ym Mhowys. Mae'r mwyafrif wedi datblygu i ddiwallu anghenion grwpiau difreintiedig, yn enwedig pobl mewn oed a phobl anabl.\nYmysg y cynlluniau hyn mae:\nCynlluniau Ceir Cymunedol a Gwirfoddol\nCynlluniau Bysiau Mini Cymunedol (CS Powys)\nBysiau Cymunedol (Adran 22)\nCynllun Hurio i Grwpiau (PAVO)\nMae gwybodaeth a ffurflenni ymaelodi ar gael gan y cynlluniau unigol\nMae'r holl gynlluniau CC Powys yn aelodau o Fforwm CC Powys. Sefydlwyd y Fforwm ym 1992, ac erbyn hyn mae'n cynnwys cynrychiolwyr o'r sectorau gwirfoddol a statudol (dros 50 ohonynt yn 2005), ac mae'n cwrdd bob chwarter ac yn weithgar o safbwynt datblygu a chydlynu polisiau CC ym Mhowys. Mae'n cael ei ariannu'n rhannol gan Gyngor Sir Powys, Bwrdd lechyd Lleol Addysgu Powys) sydd hefyd yn ei gefnogi.\nMae Adran CC Cymdeithas Mudiadau Gwirfoddol Powys (PAVO) hefyd yn ei gefnogi. Mae'r Adran yn derbyn cefnogaeth ariannol gan Gyngor Sir Powys, Bwrdd lechyd Lleol Addysgu Powys, Llywodraeth Cynulliad Cymru, a'r Cronfa Datblygu Rhanbarthol Ewrop.\nAm ragor o fanylion, cysylltwch:\nSarah Leyland-Morgan neu Janet Jones\nFfon: 01597 824494\nneu cliciwch yma\nCymdeithas Cludiant Cymunedol cliciwch yma\nFforwym CC Powys cliciwch yma


Beirniadir diffyg gweithredu Sbaen yng Nghytundeb Paris | Meteoroleg Rhwydwaith\nCytundeb Paris Mae'n ddigwyddiad hanesyddol lle mae mwy na 103 o wledydd wedi cytuno i leihau allyriadau nwyon tŷ gwydr. Yn y modd hwn, mae effeithiau dynol ar yr hinsawdd yn cael eu lleihau ac mae effeithiau dinistriol newid yn yr hinsawdd yn cael eu lleihau.\nFodd bynnag, yn y frwydr hon yn erbyn newid yn yr hinsawdd sy'n ymddangos yn hanesyddol ac sydd ag ôl-effeithiau gwych ar raddfa fyd-eang, nid yw'n ymddangos bod Sbaen yn cymryd rhan. Er gwaethaf y ffaith bod Sbaen yn un o'r gwledydd mwyaf bregus Yn wyneb effeithiau newid yn yr hinsawdd, nid yw eto wedi cadarnhau Cytundeb Paris.\nMae prif sefydliadau amgylcheddol Sbaen wedi gwadu’r perfformiad gwael sydd gan Sbaen yn yr uwchgynhadledd hinsawdd a gynhaliwyd ym Marrakech (COP22). Llywodraeth Sbaen dan arweiniad Mariano Rajoy nid yw wedi cadarnhau'r Cytundeb eto. Oherwydd bod Sbaen wedi bod gyda llywodraeth yn y swydd am 10 mis, nid yw'r Cytundeb wedi'i gadarnhau. Mewn cyferbyniad â gwaith technegol da'r Swyddfa Newid Hinsawdd, nid yw proffil gwleidyddol y Llywodraeth yn y COP hwn yn cael ei gymeradwyo. Cadarnhaodd y ffaith na fynychodd yr Arlywydd Mariano Rajoy yr uwchgynhadledd hinsawdd, ar ei agenda, bod newid yn yr hinsawdd yn cael ei israddio i'r categori hanesyn.\nYn ôl sefydliadau amgylcheddol pwysicaf Sbaen fel Greenpeace, Cyfeillion y Ddaear, Ecolegwyr ar Waith, WWF ac SEO / BirdLife, Mae Sbaen wedi mynychu'r uwchgynhadledd hinsawdd yn yr un modd ag y gwnaeth uwchgynhadledd Paris. Hynny yw, heb unrhyw gynnydd ar faterion newid yn yr hinsawdd.\nMae llywodraeth Sbaen ar ei hôl hi o ran materion newid hinsawdd. Mae'n cael ei ragori gan wledydd fel yr Almaen, Ffrainc, Portiwgal, Sweden neu hyd yn oed y Deyrnas Unedig ar ôl Brexit ei hun.\nAr ddiwedd yr uwchgynhadledd hinsawdd ym Marrakech, cytunodd amgylcheddwyr i alw ar bob heddlu gwleidyddol gyda chynrychiolaeth seneddol yn Sbaen i drosi'r frwydr yn erbyn newid yn yr hinsawdd "Mewn echel ganolog o'r Ddeddfwrfa hon o gonsensws", ers "byddai'n fethiant i bawb pe na bai felly."\nLlwybr llawn i'r erthygl: Meteoroleg Rhwydwaith » Meteoroleg » Newid yn yr hinsawdd » Beirniadir diffyg gweithredu Sbaen yng Nghytundeb Paris


Tsieina Plât A Frame Ffrâm Cyfnewidydd Semi Welded Wal Dwbl Math Bwlch Eang Cynhyrchwyr a Factory -Shanghai Ymerodraeth\nCyfnewidydd Gwres Plât a Fframiau Math Bap Dwbl Wal Dwbl â Weldiad Semi\ncyfnewidydd gwres poblogaidd a brandiau, cyfnewidydd gwres plât semi-weldio, uned gyflawn a chyfnewidydd gwres, rhannau sbâr, plât a gasged, Cyfnewidydd gwres plât bwlch eang, ar gyfer hylif sy'n cynnwys solidau, gronynnau, ffibrau a deunyddiau viscious, plât wal dwbl a ffrâm cyfnewidydd gwres i'w warchod rhag cymysgu'r ddau hylif.\nStrwythur cyfnewidydd gwres\nplât gasged a chyfnewidydd gwres ffrâm\nyn cynnwys pecyn o blatiau metel rhychiog gyda phorthlau ar gyfer dyrchau'r ddau hylif rhwng pa drawsnewidiad gwres fydd yn digwydd. Mae'r pecyn plât wedi'i ymgynnull rhwng plât ffrâm brys a phlât pwysau symudol a'i gywasgu trwy blythau tynhau. Mae gasged wedi'i osod ar y platiau sy'n selio'r sianel interpolate ac yn cyfarwyddo'r hylifau i mewn i sianeli arall. Penderfynir ar nifer y platiau gan gyfradd llif, nodweddion ffisegol y hylifau, y rhaglen galw heibio a thymheredd. Mae'r cychod plât yn hyrwyddo tyfiant hylif ac yn cefnogi'r platiau yn erbyn pwysau gwahaniaethol. Mae'r plât ffrâm a'r plât pwysedd yn cael eu hatal rhag bar cario uwch ac wedi'u lleoli gan farllaw canllaw is, y ddau ohonynt wedi'u gosod i golofn cymorth. Mae cysylltiadau yn y plât ffrâm, os yw'r naill neu'r llall neu'r hylifau yn gwneud mwy nag un pasyn o fewn yr uned, yn y fframiau a'r platiau pwysau.\nTrosglwyddo gwres effeithlon\nMae cyfnewidwyr gwres plât-a-ffrâm gasged (GPHEs) yn darparu trosglwyddiad gwres effeithlon mewn cyfarpar cryno gydag ôl troed bach - llawer llai ac yn fwy effeithlon na chyfnewidwyr gwres cregyn a thiwb.\nMae cyfnewidwyr gwres plaen wedi'u cynllunio i wneud y gorau o drosglwyddo gwres, gan fod y platiau rhychog yn darparu'r ardal arwynebedd mwyaf lle mae'r tylun yn gallu ei dynnu o un nwy neu hylif i'r llall. Mae gan yr unedau hefyd ddyluniad hyblyg ac maent yn hawdd i'w gwasanaethu a cynnal.\nB yn gwrando\nTrosglwyddo gwres trylwyr - tymheredd ymagwedd agosach, llif cownter gwirioneddol, 80-90% yn llai o gyfaint dal i fyny.\nCost gyffredinol isel - buddsoddiad cyfalaf isel, costau gosod llai, costau cynnal a chadw cyfyngedig a chostau gweithredu.\nDibynadwyedd mwyaf - llai o faw, straen, gwisgo a chorydiad.\nAmgylcheddol gyfrifol - isafswm o ynni sy'n cael ei ddefnyddio ar gyfer yr effaith fwyaf posibl ar y broses, llai o lanhau.\nHawdd i ehangu gallu - dim ond ychwanegu neu dynnu platiau ar y ffrâm presennol.\nMathau o gyfnewidwyr gwres plât gasged\nAmrywiaeth ddiwydiannol aml-hyblyg o gyfnewidwyr gwres i'w defnyddio ym mhob math o ddiwydiannau.\nDiwydiannol lled-weldio wedi'i ddefnyddio mewn rheweiddio pan nad yw gasgedi yn addas ar gyfer un o'r cyfryngau a phan fydd angen pwysau dylunio uwch.\nDefnydd eang ar gyfer ceisiadau sy'n cynnwys hylifau ffibrog, hylifau rhyfedd iawn, a hylifau sy'n cynnwys gronynnau bras.\nEweddyddydd llosgwyr-wedi'u hail-wneud, arafydd arwyneb plât ffilm sy'n codi.\nC ondensers - condenser gwactod arwyneb plaen compact.\nParamedr Technegol ar gyfer cynnig PHE\nGofynion Cod ASME\nManylebau cyfnewidydd gwres plat a ffrâm\nModel Math o Ffrâm Dimensiynau (mm) Cysylltiadau\n(mm) Llif Max\n1.0Mpa 1.6MPa 2.5MPa Uchder Lled Hyd\nCeisiadau am AU P\nPurfa, Petrocemegol, Cemegol Gain ac Arbenigol, Fferyllol, Nwy Diwydiannol, Gwrteithiau, Bwyd a Diod, Olew Edible a Biodiesel, Pulp & Paper, Mwyngloddio, Mwynau a Diwydiant Metel, Proses cemegol, Diwydiant rheweiddio, Diwydiant morol, Gorsaf bŵer, Ynni, Proses Cemegol\nDylunio / Cyfrifo / Data / Darluniau\nGwarant 12 mis am ddim a chynnal a chadw gydol oes\nHyfforddiant ac Ymgyrch Manuel\nAnsawdd uchaf, Pris cystadleuol, Adborth cyflym\nManylion y pecyn: achos a charton pren haenog allforio safonol ac addasu yn ôl eich gofynion.\nBydd un Cwsmer wedi'i archebu 14 yn gosod cyfnewidydd gwres math plât.\nDeunydd ar gael ar gyfer 0.5mm a 0.6mm & 0.8mm a 1.0mm, 304SS, 316SS, Titanium, ASMO254, Hastelloy C-276, Nickel Ni201, 904L .\nMwy o fanylion am ddewis cyfrifiannell maint cyfnewidydd gwres, cysylltwch â ni yn uniongyrchol.\nHot Tags: cyddwysydd, anweddydd, oerach, gwresogydd\nGX51 Sownd Gasket llif ar gyfer cyfnewidydd gwres plât


9D-FB Ewyn PE Insulated cyfechelog Cable Cynhyrchwyr a Chyflenwyr Tsieina - Cynhyrchion Customized Price - ELESUN\nSYWV50-9 (9D-FB) inswleiddio Ewyn PE gebl cyfechelog manylebau Disgrifiad:. Arweinydd: Copr Bare. Deunydd Insulation: Ewyn PE. af Shielding 1: Tâp Alwminiwm. 2 il Shielding: tun Copr Haenau. Rhwystriant: 50Ω ± 2. Siaced: Addysg Gorfforol, PVC, LSZH. Lliw: Du, Cais nodweddiadol Gwyn: 1 ....\nSYWV50-9 (9D-FB) manylebau gebl cyfechelog inswleiddio Ewyn PE\n1. SYWV50-9 yn yr un fanyleb â'r 9D-FB gebl cyfechelog Kansai safonol, a gynlluniwyd yn gyffredinol ar gyfer gwasanaethau siwmper mewn systemau cyfathrebu di-wifr\n2. SYWV50-9 (9D-FB) Mae siaced Addysg Gorfforol, PVC siaced, siaced LSZH Fflam-arafu siaced LSZH, gwrth-fflam siaced PVC i amgylchedd gwahanol\n3. 9D-FB gebl cyfechelog cael ei ddefnyddio mewn 3G, GSM, a system CDMA telathrebu, system gyfathrebu microdon ddigidol, ac awyrenneg a diwydiant gofod, offeryn union\nSYWV50-9 (9D-FB) nodweddion cebl fel ewyn Addysg Gorfforol hinswleiddio gebl cyfechelog, mae'n colled isel, oedi isel, ac wedi perfformiad gwanhau da.\nCysylltwch â ni am cynulliad cebl 9D-FB gyda N cysylltydd i SMA cysylltydd\n1. Bydd ymholiadau Ymateb Cyflym -Y yn cael eu hateb o fewn 24 awr.\n2. Quotation- Proffesiynol Byddwn yn dyfynnu'r pris yn unol â manylebau a gofynion manwl cwsmeriaid.\n3. -Y deunydd crai cydymffurfir i RoHs.with SGS a REACH labordy report.The prawf Stable Ansawdd wedi'i gyfarparu â 20GHz Agilent dadansoddwr net-waith, y cebl yn profi pob cam er mwyn sicrhau ansawdd llym.\n4. Cyflym -7-15 diwrnod ar ôl cadarnhad.\n5. Da Ar ôl-werthu Gwasanaeth\nSYWV50-9 (9D-FB) Addysg Gorfforol ewyn hinsiwleiddio manylebau gebl cyfechelog\nA ddylai'r pe ewyn 9d-fb swmp insiwleiddio'n gebl cyfechelog a wnaed yn Tsieina yn darparu ar eich gofynion, croeso i gael y daflen ddata gyda ni. Fel un o'r gwneuthurwyr a chyflenwyr blaenllaw yn Tsieina, rydym hefyd yn cynnig y gwasanaeth addasu.\nHot Tags: 9D-FB Addysg Gorfforol ewyn insiwleiddio'n gebl cyfechelog, China, gweithgynhyrchwyr, cyflenwyr, swmp, pris, addasu, daflen ddata, a wnaed yn Tsieina


Myfyrwyr entrepreneuraidd Abertawe yn hybu eu syniadau busnes drwy The Big Pitch - Prifysgol Abertawe\nNod The Big Pitch, a gynhaliwyd wyneb yn wyneb am y tro cyntaf ers dwy flynedd, yw helpu myfyrwyr i fagu sgiliau gwerthfawr a rhoi eu syniadau ar waith.\nCyflwynodd 19 o fyfyrwyr entrepreneuraidd 14 o syniadau gwahanol i banel o feirniaid uchel eu bri, a ddyfarnodd fwy na £10,500 i bedwar busnes newydd.\nCafodd yr holl fyfyrwyr eu mentora a dyfarnwyd lleoedd i bedwar busnes ar raglenni cyflymu pwrpasol a luniwyd gan y Tîm Mentergarwch mewn cydweithrediad â sefydliadau cenedlaethol.\nRhoddwyd tair munud yr un i'r myfyrwyr er mwyn cyflwyno eu syniadau i'r beirniaid: Ben Reynolds, Sylfaenydd Urban Foundry a'r cwmni cyntaf yng Nghymru i ennill statws B-Corp; Nicholas Davies, Rheolwr Cysylltiadau Santander Universities; Lucy Griffiths, Pennaeth Academi Cyflogadwyedd Prifysgol Abertawe; Kelly Jordan, Uwch-swyddog Mentergarwch y Tîm Mentergarwch; a James Hughes, Prif Weithredwr Vedra Partners.\nRoedd y busnesau'n amrywio o bowlenni smwddis acai iach, technoleg bobi wedi'i phatentu a dyluniadau pwrpasol gan fyfyrwyr, i siopau planhigion a rhoddion, gwasanaethau ymgynghori myfyrwyr a mwy.\nCyn eu cyflwyniadau, cymerodd y myfyrwyr ran mewn gweithdai a drefnwyd gan Dîm Mentergarwch Prifysgol Abertawe, sy'n rhan o'r Gwasanaethau Ymchwil, Ymgysylltu ac Arloesi (REIS), a gynigiodd gyngor ar ddatblygu eu syniadau a'u cyflwyno'n effeithiol.\nMeddai Dan Eedy, myfyriwr ôl-raddedig yn yr Ysgol Reolaeth a sylfaenydd Kiwi: “Roedd The Big Pitch yn gyfle gwirioneddol wych i hyrwyddo fy musnes newydd i gynulleidfa, rhywbeth nad oeddwn i wedi'i wneud cyn hynny.\n“Roedd yn ddiddorol dysgu am amrywiaeth o fusnesau newydd eraill wrth iddynt gyflwyno eu syniadau nhw, ac wrth gael cyfle i rwydweithio yn ystod y digwyddiad.\n“Roeddwn i'n ddiolchgar iawn i dderbyn cyllid a bydd hynny o fudd mawr i mi wrth brynu cyfarpar hanfodol a fydd yn galluogi fy musnes i dyfu'n gyflymach na'r disgwyl.\n“Rwy’n edrych ymlaen at weini powlenni smwddi blasus ac iach yn Abertawe ac ymhellach i ffwrdd yn ystod y misoedd nesaf.”\nDywedodd Kelly Jordan, yr Uwch-swyddog Mentergarwch, ei bod hi'n falch bod y gystadleuaeth yn mynd o nerth i nerth: “Ar ôl dwy flynedd heriol i bob busnes, rydyn ni eto wedi cael ein syfrdanu gan ansawdd a safon y syniadau a'r modelau busnes a gyflwynwyd yn ystod The Big Pitch.\n“Mae'r holl fyfyrwyr a gymerodd ran wedi bod yn destun balchder i Brifysgol Abertawe, gyda cheisiadau o bob un o'r tair cyfadran yn cwmpasu'r holl flynyddoedd astudio.\n“Mae ein myfyrwyr yn profi bod Prifysgol Abertawe'n sefydliad gwirioneddol entrepreneuraidd.”\nMeddai Dr Ben Reynolds, un o feirniaid The Big Pitch a sylfaenydd Urban Foundry: “Roeddwn i wrth fy modd bod yn feirniad i The Big Pitch eto. Roedd rhai syniadau gwych a llawer o bobl dalentog i'w gweld!”\nMae Tîm Mentergarwch Prifysgol Abertawe'n yn gyfrifol am ddogfen "Entrepreneuriaeth Myfyrwyr: Ein Hymagwedd Strategol 2018-2023".\nDysgwch sut gallwch gael gafael ar gymorth gan y Tîm Mentergarwch.\nMercher 13 Ebrill 2022 16:00 BST


Alcohol Change UK | Doombar Zero\nWedi’i lansio’n gyntaf yn 1996, mae Doom Bar wedi hen ennill ei blwyf fel y cwrw traddodiadol mwyaf poblogaidd yr ynysoedd hyn. Nid oes pen draw i’w weld i apêl eang y cwrw coch o Gernyw. Gan fod y cwrw gwreiddiol mor adnabyddus, cam mentrus yw cyflwyno fersiwn newydd. Felly, sut mae Doom Bar dirwestol?\nMae iddo’r union un lliw coch dwfn â Doom Bar arferol. Fel llawer o gyrfau di-alcohol, mae fymryn yn fwy melys na’r ddiod gyfatebol alcoholaidd – o bosib gan nad yw’r siwgr i gyd wedi’i droi yn alcohol. Ond mae’r melystra wedi’i gydbwyso gan hopys chwerw. Mae tipyn o flas caramel hefyd – gormod ohono, efallai. Ond at ei gilydd mae’n gwrw coch hyfryd iawn.\nGallwch chi godi potelaid neu ddwy yn Tesco neu Sainsbury’s.


...i unrhywun sy'n talu sylw mas 'na. Byddai'n gweithio fel ffwl am yr wythnos nesa 'ma'n gyrru artistiaid Sioe Nadolig teli-tastic nôl a mlaen a nôl eto - felly, bydd pethau'n weddol dawel fan hyn.\nTriwch peidio crio - a peidiwch, da chi, ag anghofio am y Cwis Dafarn a'r gig. Geraint C - fi'n dibynnu arnot ti i fwp-io ar fy rhan... ffenkiw.\npostiwyd gan Dwlwen am 1:35 PM 1 sylwadau\nI ♥ my brick\nGai jyst ddweud, fi'n gefnogol o'r Ganolfan Newydd - a'n edrych mlaen i grwydro lawr 'na'n fuan i dwli pip ar y celf a falle archebu cwpwl o docynnau fel anrheg i Mam a Dad. Ond...\n"Mae mabwysiadu llechen yn ffordd bersonol iawn i bob un ohonom ni i rannu yn natblygiad y begwn celfyddydol gwych hwn ar gyfer Cymru"\nLlai'm stopio giglo :D\nGyda'r goleuadau'n cynnau'n y ddinas wythnos diwetha a dyfodiad y 'Winter-Wonderland' i drothwy'r Amgueddfa, mae'n amhosib anwybyddu mwyach fod Nadolig ar ei ffordd... Dwy heb nôl yr un anrheg - na meddwl beth i nôl hyd yn oed - oooond, rwy di sortio'mlaenoriaethau a pleidleisio am y dair gân sydd wedi swyno 'nghlustiau cyffrous dros y flwyddyn diwtha, sef... ...\n'Radio Amgen' gan LoCut&Sleifar\n'Float On' gan Modest Mouse\n'Murmur' gan Jakokoyak\n'Nath Melys gyrraedd y brig yn 2001, felly mae'n reit debyg fydd gan rhaglen Peel adlewyrchiad amgenach o'r sîn Gymraeg (oce, y sîn Gymraeg fel rwyf fi'n ei gweld hi) na Mawredd Mawr ;)\npostiwyd gan Dwlwen am 1:50 PM 0 sylwadau\nDiolch i Loopylooloo am grybwyll y wefan a'r erthygl yma. Dyma ddyfyniad:\nFor a band like Pep Le Pew to go largely unnoticed on the whole just seems like a crime. A couple of these records might have made it on to John Peel (RIP), but that’s about it. Considering I saw more passion and dexterity in a week than I would have seen in a year’s worth of gigs, this is a shame - but the majority’s loss.\npostiwyd gan Dwlwen am 1:04 PM 0 sylwadau\nGan 'mod i'n dwli ar Ffilmiau byrion a cherddoriaeth gyyyyymaint, ma cyfrwng y 'fidio bop' wastad wedi apelio. Cyfunwch hynna gyda'r iaith Gymraeg a llai'm derbyn cyfrifoldeb am fy ymddygiad... Dros yr wythnosau diwetha mae Bandit wedi bod yn atgyfodi hen fidios pop Cymraeg - oherwydd y penderfyniad dadeuol i ddarlledu 'ond hanner gynta'r rhaglen ar S4C analog, 'mond un neu ddau o'r hen fidios 'ma wy 'di'u gweld - ta beth, mae'n bleser hel atgofion, a rhaid canmol y sylw mae Bandit wedi tynnu at y gyfrwng. Drwy sifftio goreuon y gorffenol mae gosod safon i'r presennol, a felly mae fidios llawn-dychymyg a chreadigrwydd newydd yn cael eu creu, megis 'Diwrnod Braf Saizmundo' (cyf: Dafydd Wyn) a'i ddarlledwyd ar y rhaglen wythnos diwetha. Gobeithio bydd fidio Tricky Nixon heno yr un mor addawol, yfe...\nYn yr archif wythnos yma, ma modd gweld fidio 'Maes-e' gan Datblygu. Pleidleisiwch. Thankiw.\npostiwyd gan Dwlwen am 1:17 PM 1 sylwadau\nChwarae 'Catch Up'\nOr blydi diwedd! Ges i alwad ffôn hir-ei-ddisgwyl neithiwr gan Rachel McCrum - un o' nghyfeillion ffaffio gore gore o'nyddiau gynt yn (methu a) gwneud traethodau ar 'rhagluniaeth' yng ngherddi'r 9fed ganrif a sut mai 'Critical Theori' yw canlyniad chwerwder at dranc y 'Summer of Love'. [Tip bach - os am ysgogi ffrind o Ogledd Iwerddon i ateb yr holl negeseuon peiriant ateb 'na, gadewch neges Gymraeg uniaith go hir a bydd 'i chwilfrydedd hi'n gofalu am y gweddill...]\nEniwe, heblaw atgofion melys o'r hen alma mata, ges i hanes y flwyddyn ddiwetha'ma - a dreuliodd Rachel yn Seland Newydd (tra 'mod i yn sunny Kediff...) Haf o ffermio tatws organeg a gweithio mewn tafarndai Gwyddelig hyd aeaf o sgio ac eirafyrddio yn y mynyddoedd. Sgen i ddim manylion y gwahaol llefydd y bu hi - ond 'nai hel enwau a golygu'r post 'ma yn y fan...\nDifaru braidd 'mod i heb deithio rhyw lawer - gwyliau teulu yn Ewrop ac un neu ddau trip gyda ffrindiau yw'r pella grwydrais i ar droed. Ah wel, mae'r cyfle dal yna...\npostiwyd gan Dwlwen am 11:11 AM 0 sylwadau\nCrafu wyneb y wasg danddearol...\nRoedd sypreis bach yn fy nisgwyl pan gyrhaeddes i adre neithiwr ar ffurf criw ffilmio Wedi 7, oedd wedi dod i'r ty newydd i gyfweld â golygyddion yr uber-ffansin, Brechdan Tywod. Cuddio yn yr ystafell fyw 'nes i (lle oedd modd chwarae 'gwisgo wig Jeni' gyda'r proles arall) tra fod Mihangel a Jeni'n cyfrannu at eitem am gynnyrch gwasg anibynnol Cymru. Mae'n braf gweld cymaint o sylw'n cael ei dalu at fentrau fel hyn (am rhagor o hype wele Maes-e a Bandit.) Gobeithio fydd yr hinsawdd cymedrol presennol yn parhau.\nDdylai'r eitem (a'n ty ffantastwych) fod ar Wedi 7 rhywbryd wythnos nesa.\npostiwyd gan Dwlwen am 10:43 AM 2 sylwadau\nCwis Dafarn 3\npostiwyd gan Dwlwen am 2:14 PM 0 sylwadau\nAros yng Ngorsaf Caerdydd...\n...a pawb yn heidio i'r golau. Ciwt.\npostiwyd gan Dwlwen am 1:46 PM 0 sylwadau\nSkep a Gary Raymond\nGig wych arall, er o'n i'm cweit fi'n hun neithiwr - (falle mai'r 12 dydd o waith heb benwythnos na'r un diwrnod off oedd ar fai) - ond 'nes i lwyddo ymlacio a mwynhau erbyn y diwedd, diolch byth!\nO'n i'n poeni braidd sut ymateb fyse Gary'n cael; dwy heb osod unrhyw 'bolisi' cadarn ynglyn a iaith y gigs 'ma, ond hyd yn hyn, setiau Cymraeg gan fwyaf sydd wedi cael eu cynnig. Foddbynnag mae'n debyg mai 'ond fi oedd yn betrus - cafodd y ddau artist ymateb da iawn. 'Nai aros sbel fach cyn mentro i dir tywyll y di-Gymraeg eto 'r un fath, er mwyn penderfynnu beth yn union fysai'r 'polisi' petai un...\nMa 'na fwy o wybodaeth am Skep ar wefan Dockrad.\nLluniau Lansiad Brechdan Tywod - 13/11/04\nLluniau o'r lansiad Nos Sadwrn diwetha...\nA cwpwl o gig Winabego ar ol hynny...\npostiwyd gan Dwlwen am 3:55 PM 3 sylwadau\nYr honedig ffim fer, gan Dwlwen, i fod...\nReit, ar ol mynychu hwn achau 'n ol, wy nawr yn cael y cyfle i sgwennu triniaeth ar gyfer Ffilm fer. Does dim brys, ond wy'n eitha aflonydd ynglyn a'r peth gan mod i methu 'neud y penderfyniadau sylfaenol sy angen eu gwneud i strwythuro fy stori (mae gen i daflen waith hyfryd gan Opus yn rhywle sy'n gosod y cwestiynnau holl-bwysig - nai bostio fory.)\nFelly wedi creu rhyw sgerbwd o sefyllfa, rwy angen penderfynnu am bwy rwy'n son - mae gen i 3 cymeriad ac un safbwynt hyd yn hyn, ond sai'n meddwl fod gen i'r amynedd na'r gallu i ddatod dryswch y llais sy'n siarad isod. Dechrau meddwl mai'r corff yn y gwely bydd fy mhrif gymeriad felly am mai dyna'r unig un sydd â nod pendant - mae e mo'yn y ferch... Argh, shgwlwch a 'newch chi weld cynlleiad sda fi!\nBreuddwyd arall oedd hi - yn cuddio dan gynfas glud. Golau’r haul ar wely gwyn, yn goleuo dy gorff di wrth fy ymyl – dy gefn wedi troi. Allai gofio’r cyffro cyn i ti ddeffro; mil ar fil o eiriau’n gwthio fel gwaed o gysgod calon i gefn fy ngwddf. Ond rwy’n cadw’n dawel i wrando ar donnau ysgafn dy anal. Yna’r tawelu, a’r cyfan yn toddi tu ol curiad didrugaredd y glaw ar fore newydd.\nSyched sy’n fy neffro. Mae’n fore arall, a breuddwyd arall oedd hi. Gwely arall yw hon.\nMae’n rhaid i mi symud, torri’r syched, felly rwy’n dringo dros y corff sy’n dal i anadlu’n bwyllog wrth fy ymyl a’n gadael ei ystafell gan wisgo crys 't' oedd ar lawr. Agor y drws, a’i gau tu ol i mi gan anadlu’n ddwfn.\nCamu dros bentwr cwsg dan sach gysgu a gwenu’n druenus wrth feddwl bydd rhywun mor ddryslyd ag oeddwn i’n deffro. Ac mewn eiliad, mae’r cyfan yn newid - mae’n deffro, yn troi a’n agor ei lygaid. Ei olwg yn gwibio o’ngwyneb, i’m dillad, at ddrws yr ystafell gau.\nYr un eiliad rwyt ti’n ochneidio a’n syllu atai, fel ergyd caled, yna, heb ddweud dim, rwyt ti’n troi dy gefn eto, ond nid breuddwyd yw hi nawr.\nY drych ar wal yw’r unig dyst i’r dagrau tawel beraist ti.\nFfaff ffaff ffaff\npostiwyd gan Dwlwen am 4:16 PM 0 sylwadau\nIasu, wy'n brysurach na chleren go brysur (parch i gyfieithu llythrennol) felly copi&paste amdani eto, sori i unrhywun sy'n talu sylw! Fel meddai'r gân "Os y'ch chi mo'yn e...", cerwch i ôl e draw'n Pictiwrs, lle mae llwythi o adolygidau Cymraeg a bach o newydd am yr Wyl Sgrin sy wedi bod yng Nghaerdydd ers wythnos bellach. Hyd yn hyn wy wedi gweld y ffilm sy'n cael sylw isod yn ogystal a 'Dear Pillow' - 'nai ffurfio barn ar honno a'i bostio yn y fan!\nFfilm wedi ei hanimeiddio o’r Weriniaeth Czech a gymerodd 17 mlynedd i’w chreu – ond roedd hi werth pob eiliad!\nCasgliad o bump ‘chwedl’ lled-foesol sy’n neidio o dudalennau llawysgrif dychmygol ‘Fimfarum’. ‘When the Leaves fall from the Oak’ yw’r cyntaf; stori am ffermwr, Cupera, sy’n gor-yfed tan mai ond un gobaith sy’ ganddo – gwneud bargen â’r diafol i gyfnewid ‘y peth sy ganddo adre, na wŷr amdano’ am gnydau gwell. Ac wedi taro’r fargen, beth sy’n disgwyl Cupera adre ond babi bach newydd ei eni. Fedr ein arwr gafflo’r diafol, tybed? Stori ddifyr am ffolineb yr yfwr sy’n dilyn, gyda anterliwt am gosbi pechod yn uffern yn dod â lliw a llwyth o hiwmor dywyll i’r cyfan.\nDameg ddidwyll ar yr olwg cyntaf, efallai? Ond mae ‘na stremp ddireidus go drwchus i’r stori agoriadol sy’n ymhelaethu drwy’r casgliad cyfan. Nid gwers foesol mo hon; y sylfaen amlycaf i’w osod yma yw honno o estyn coes ar draws llwybr patrymau taclus straeon hud a lledrith ein plentyndod er mwyn eu baglu yn y fan a’r lle – a pleser yw gwylio’r straeon dilynol yn brasgamu’n eofn i’r un cyfeiriad.\nMae stamp dychymyg byw i’w weld ar bob bachell o’r ffilm – â sgript llawn cymeriad a cherddoriaeth gwych yn ychwanegu at yr animeiddio godidog. Yn y pendraw, mae'r straeon fel bywyd, weithiau mae'r diwedd yn un hapus, weithiau ddim; does 'na ddim neges universal - 'mond rhyw ddwy awr difyr o fwynhad pur.\npostiwyd gan Dwlwen am 3:47 PM 0 sylwadau\nSêr Aur i...\nWel, fuodd yr ail gwis neithiwr yn lwyddiant, felly hip hip hwre i...\nGeraint, Shon a Geraint am yr help gyda'r cwis.\nHefin am y PA (eto.)\n'Rhidiana Jones' (ar y last crwsêd) am ennill y cwrw, a 'Hanner Swllt' am ennill y gwîn.\n'Erogenous Jones' am yr enw tîm orau!\nPawb ddaeth draw neithiwr, a phawb bydd yn dod i'r gig wythnos nesa a chwisiau'r dyfodol.\nCo chi'r rownd Gerddoriaeth fel blas - Criddle, paid sbwylio fe fel 'nest ti mis diwetha ;)\n1. Pwy rhyddhaodd yr albwm “Where I’m Coming From” ym 1971?\n2. O ba opera daw Cân Papageno, a pwy a’i gyfansoddodd?\n3. Pwy rhyddhaodd yr albwm “Sub Not Used” ym 1998?\n4. O ba gân daw’r lyrics “You were humming to yourself and softly strumming your guitar / I could hear the distant drums / And sounds of bugle calls were coming from afar” ?\n5. Ym mha flwyddyn rhyddhaodd y Beatles Abbey Road?\n6. Pa gân yw rhif 1 siart senglau’r Top 40 wythnos yma? (teitl ac artist)\n7. Pryd oedd y tro diwethaf i Brydain Fawr ennill y Gystadleuaeth Eurovision, a beth oedd enw’r gân?\n8. Enw go iawn pa gantores enwog o’r chwedegau oedd Mary O’Brien?\n9. Enwch yr albwm Cymraeg ei hiaith i werthu’r nifer fwya o gopiau yn rhyngwladol.\n10. Pa fand gwerin a’i sefydliwyd ym 1967 sy’n cynnal gwyl flynyddol yn Cropredy?\npostiwyd gan Dwlwen am 11:48 AM 5 sylwadau\nFy mhenwythnos mewn lluniau...\nCrwydro â hang ofyr a rhyfeddu at brydferthwch y byd... (mwy o hyn wedyn)\n'Nes i'm tynnu lluniau o'r ciw i clwb, na'r stafell fyw ar Westgate Street lle es i gael paned yn lle sefyll yn y glaw.\npostiwyd gan Dwlwen am 1:51 PM 1 sylwadau\nMae Ashokan wedi recordio ail albym, â'r teitl llawn-dychymyg yw Ashokan 2. Bydd e yn y siopau ar Rhagfyr y 6ed - felly mynnwch gopi gan Santa nawr. Dyma sy gan Dockrad i ddweud:\nTi’n gwybod fel mae, ti’n aros 7 mlynedd am album Ashokan, a mae 2 yn cyrraedd\nyr un flwyddyn! Wele Ashokan yn ôl gyda’u hail album, ASHOKAN 2.\nRecordiwyd yr album yn stiwdios Mighty Atom yn Abertawe yn ystod Hydref 2004,\ngan Joe Gibb. Mae’r album yn cynrychioli’n well eu sŵn byw sydd wedi ennill\nnifer o edmygwyr dros y flwyddyn diwethaf.\nA os chi dal yn darllen, dyma sy gan Dwlwen i ddweud...\nMae’r flwyddyn diwetha wedi bod yn brysur iawn i’n hen ffrindiau o Don-Teg, Ashokan. Ers rhyddhau Diolch am ddal y Gannwyll dechrau’r flwyddyn, mae’r band wedi gigio tan iddyn nhw igio, a thrwy pherfformio angerddol maent wedi argyhoeddi sawl fod dyfodol y Sîn ROC Gymraeg yn ddiogel. Mae teulu’r ‘khan wedi estyn ymhell, ond mae dal gwaith perswadio gan yr ymhonwyr ifanc i’w wneud. Gyda ASHOKAN 2 mae’n amlwg fod y bois yn barod i brofi’u hunain.\nMae’r anthem agoriadol yn gyflwyniad da i albym trymach, llawnach, gwell. Gyda chur y drwm, bass trwchus, gwichian gitars ac allweddell llawer mwy mentrus ynghŷd a gwaeddu a sgrechian di-drugaredd y lleiswyr, mae’n ddigon i godi ofn fod Ashokan o ddifri. Ond na phoener – dy nhw heb angofio’r brif-gynhwysyn: â thoc swmpus o gaws cawn ein ‘Diolch am ddal y Gannwyll’ wrth i lais melfedaidd y DJ gwadd gyhoeddi enw’r trac. O hyn allan, sain tipyn mwy cyfarwydd sydd â ‘Kill the Old Guard’ yn gwireddu potensial ffynci y band tra fod ‘Coes Goch’ yn cyflwyno elfen mwy ‘bluesy’ i’r arlwy aeddfedach. Mae’r daith tuag uchafbwynt yr albwm, ‘Dim Coes dim Brêc’ yn un bywiog, â’r band yn ein cam-arwain hyd nifer o droeon bach difyr sy’n profi gallu’r cerddorion a’u cwmpas eang.\nYn sicr, mae Ashokan2 yn dod a gwên i’r wyneb (yn enwedig o gyfuno’r gerddoriaeth egniol â’r esboniad gwallgof o thema’r albym ‘gysyniadol’-honedig sy’n y clawr.) Ond ma ‘na wastad ond, ac wedi rhyw dri gwrandawiad gan chwerthin at holl ffrynt ac agwedd y peth, rhyw ddryswch sydd yma ynglŷn â ‘beth mae’r band actiwli eisiau’i ddweud?’ Oes unrhywbeth i ddweud? Oes rhaid dweud unrhywbeth? Oes angen ateb?! Am y tro, mae rhwygo’r stigma ‘band-recordio-mewn-cwpwrdd’ cynt yn rhacs tra’n cynnig ffwc o gic tin i’r Sîn Roc yn hen ddigon o gyflawniad. Gobeithio fod Cymru’n barod...\npostiwyd gan Dwlwen am 1:32 PM 4 sylwadau\nYn ôl i Barc Thomson\nWedes i bo fe'n gojys do...\npostiwyd gan Dwlwen am 1:12 PM 2 sylwadau\nWy di bo'n clywed pethau gwael am ail gynhyrchiad y Theatr Genedlaethol, ond ta waeth - wy am fynd draw i Theatr y Sherman i dwli pip nos fory (a wedyn cadw'n schtwm bebynnag fy marn siwr o fod...) Hyd y gwela i, 'mond y cyfarwyddo sy'n cael ei farnu, felly wy am rhoi'n holl ffydd yn yr actio a gobeithio am y gorau.\npostiwyd gan Dwlwen am 1:10 PM 0 sylwadau\n'R un man i chi gael gwybod - dyma'r gig nesa wy'n gobeithio'i drefnu. Ddylai'r cyfan fod yn sorted, ond peidiwch a chyffroi gormod achos dyw hyn ddim wedi'i gadarhau eto.\nPoster neis though ;)\npostiwyd gan Dwlwen am 11:25 AM 4 sylwadau\nCwis Dafarn 2 - tro 'ma ni o ddifri...\nWel, ddim rili.\npostiwyd gan Dwlwen am 6:00 PM 0 sylwadau\ny Cloc Diwyd\nMae'n fwy o gelfyddyd 'na gwyddoniaeth yn fy marn i - rhyw fynegiant hynod afaelgar am ein obsessiwn âg amser a chadw cofnod... Neu ai jyst fi yw hwnna? Piti mod i methu ffindo ffordd o osod y peth fel llun.\npostiwyd gan Dwlwen am 1:55 PM 0 sylwadau\nNoson debyg i screenings POV yn Dempsey's - ond bach llai anffurfiol (dal yn ceisio penderfynnu yw hynny'n beth da neu beidio...?) Nos Lun diwetha cafwyd tair ffilm, un gweddol (ond ymhongar) a dwy eitha da - er i mi weld un yn Dempsey's wythnos diwetha. Roedd cyfle i ofyn cwestiynnau ar ddiwedd y sesiwn. Be sy'n werth nodi, foddbynnag, yw parodrwydd 'moviemaker' i fenthyca offer ffilmio a defnydd o'u cyfleusterau golygu i unrhywun sydd am geisio creu ffilm. Hawdd Pawdd - Bant a fi i greu ffilm felly : D\npostiwyd gan Dwlwen am 1:36 PM 2 sylwadau\nGes i alwad ffôn ddoe i ofyn o'n i am fynd ar Wedi 7 er mwyn sôn gymaint wy'n unieithu â ystrydeb hon.\npostiwyd gan Dwlwen am 5:35 PM 3 sylwadau\nMa pethau'n brysur 'ma ar y foment - braidd yn cael amser i gnecu ys y dywed rhywun rhywdro... Ond ta waeth 'nai wibio trwy helyntion y dyddiau diwetha er mwyn cadw trac.\nAr ôl treulio Dydd Iau a Dydd Gwener yn cymoni'r tyrrau o fitsach aeth y tri o'ni o'r ty newydd draw i Abri (eto) yng Nghlwb y Toucan (eto.) Cyfle neis neis i ddal lan â cwpwl o wynebau fu ar goll o Gerdydd dros yr Hâf (Iasu - mae biti fod yn 'Dolig nawr!) ac i glywed Saizmundo a LoCut & Sleifar yn wawio criw Higher Learning. Roedd hi'n braf hefyd clywed y rapiwr Wez Cooze yn agor y noson - boi difyr iawn â geirfa eang iawn ym maes afiechydon rhywiol, a digon o hyder/hyfdra i wahodd Sleifar i'r llwyfan am bach o freestylo. Roedd Ruffstylez yn dda iawn hefyd - ond 'nes i'm clywed gymaint o'i set gan fy mod, erbyn hynny, yn ceisio ateb dadleuon y Gwahanglwyf parthed dwyieithrwydd Abri a line-up mis nesa... Wedyn gofies dau beth: fod dim cyfrifoldeb arna i i gyfiawnhau'r noson, a fod fawr o neb yn talu sylw i Gwahanglwyf eniwe, felly nôl i ddawnsio â fi ; ) Aeth pethau braidd yn flêr o fan'na, felly nai'm hyd yn oed fentro cynnig adolygiad, 'mond canmol y DJo rhwng sets a'r teyrnged lyfli o 'Radio Amgen' i John Peel.\nReit, so lle y'n ni nawr? Dydd Sadwrn. 'Nes i'm llawer o ddiddordeb, jyst mynd i grwydro rownd Treganna a dod o hyd i Barc Thompson. Dyma un o'r llefydd hyfryta' i fi weld yn y ddinas erioed. Braidd yn siomeig mod i heb gael lluniau, ond 'nai'n sicr ddychwelyd yno rhyw benwythnos eto i geisio dal prydferthwch y lle. Mae'n hollol hudol; llyn hwyaid wrth i chi fyned o Heol Romilly ac yna llwybrau gwyllt eu golwg drwy tir coedwig i bob cyfeiriad. 'Nes i ddilyn un fynny bryncyn, dan ganopi â phadera gwiwerod drwy frigau'r coed. Ar y copa roedd 'na faes agored wedi'i gylchu gan hen goed â golygfa o'r haul yn machlud yn y gorllewin. Dan rhywfath o swyn ma rhaid, grwydrais i nôl i'r ty clud, a yna draw i Chapter i ddal perfformaid ola Cwmni 3D o ddrama Sion Eirain. Wy'n meddwl fyddai'n hapus yn y lle newydd 'ma.\nCerflun boncyff ym Mharc Thompson\npostiwyd gan Dwlwen am 10:59 AM 0 sylwadau


Yr Haf yng Ngerddi Dyffryn | National Trust\nYr Haf yng Ngerddi Dyffryn\nVisitors enjoying the summer gardens Naional Trust Images/Chris Lacey\nMae’r haf yng Ngerddi Dyffryn yn ffrwydrad o liwiau a siapiau, gyda llond lle o blanhigion yn blodeuo, ffrwythau a llysiau. Dyma’r amser gorau i weld y gerddi yn eu gogoniant.\nEin haf Eidalaidd\nI ddathlu 110 mlynedd o’r ardd Bompeiaidd, rydym wedi dod â blas ar yr Eidal i’r tŷ a’r gerddi.\nYng ngardd y gegin fe welwch ailgread o ardd lysiau Eidalaidd. Mae’r ardd yn cynnwys sied rhandir Eidalaidd nodweddiadol, ynghyd ag amrywiaeth o lysiau o bob cwr o’r Eidal. Mae’r rhain yn cynnwys winwns, garlleg, ffa cannoli a blodfresych porffor anarferol o Sisili.\nTeithiau cerdded y Prif Arddwr\n5 Mehefin, 12 Gorffennaf, 16 Awst, 25 Medi. 11am i 12.30pm, £27.50 a’r ffi fynediad arferol\nDewch i weld beth sydd ar ei orau yn y gwanwyn a beth gallwch edrych ‘mlaen i’w weld yn y misoedd i ddod. Dewch i glywed awgrymiadau arbennig a dysgu mwy am brosiectau’r ardd a datblygiad yr ardd restredig Gradd I hon. Ar ôl cerdded yn hamddenol drwy’r gerddi, mwynhewch ginio bwffe yn ein caffi gyda phrydau o ffrwythau, llysiau a pherlysiau o Erddi’r Gegin.\nCwrs celf fotanegol\n8 Mehefin, 29 Mehefin, 13 Gorffennaf, 3 Awst, 31 Awst. 10.30 i 4pm, £37.50 yn cynnwys mynediad i’r gerddi\nYmunwch â’r artist Debbie Devauden ar gyfer cwrs celf fotanegol undydd a dysgu sut i ddarlunio eitemau o’n gerddi prydferth. Bydd hi’n eich helpu i weithio ar eich sgiliau ac yn cynnig awgrymiadau ar sut i wneud y mwyaf o’ch gwaith celf.\n'Bloom' gan Danielle Sullivan\nGan ddod â’r ardd dan do, bydd Bloom yn symboleiddio harddwch Tŷ Dyffryn – y gorffennol, y presennol a’r dyfodol. Bydd y gosodiad hwn yn cael ei adeiladu yn y fan a’r lle. Gwyliwch y gwaith celf yn tyfu a blodau a deiliach yn cael eu hail-greu i bwysleisio’r cysylltiad rhwng yr awyr agored a’r ystafelloedd. Mae Danielle yn artist papur o dde Cymru. Mae ei gwaith yn archwilio prydferthwch y llyfr mewn degawd sy’n diystyru’r ffurf draddodiadol ar ddarllen; lle mae dyfeisiau digidol yw’r norm.\nBydd Danielle hefyd yn rhedeg cwrs hanner diwrnod lle gallwch ddysgu sut mae gwneud tusw blodau papur i fynd ag ef adref gyda chi.\nDros yr ychydig flynyddoedd nesaf byddwn yn adfywio’r gerddi i’w gwir ogoniant Edwardaidd. Yr haf hwn byddwn yn adfywio blaen y de. Bydd hyn yn cynnwys plannu coed yw cyffredin (mae’n hawdd rheoli dimensiynau’r rhain) yn lle’r coed yw pigfain sydd wedi gordyfu. Byddwn hefyd yn gosod glaswellt newydd ar y lawnt croce ac yn ychwanegu cynlluniau plannu tymhorol. Dysgwch fwy am y prosiect hwn.\nCymerwch olwg ar fwy o’n digwyddiadau.\nTeithiwch i bedwar ban byd ein tŷ gwydr.\nCrwydrwch drwy goedwig law, anialwch sych a gwinwydd llawn grawnwin yn ein tŷ gwydr anferth.\nGwenynfa Gerddi Dyffryn\nY newyddion a’r digwyddiadau diweddaraf o’n cychod gwenyn.


Archif Newyddion: 2018\nGrŵp beicio mynydd i ferched ydi Breeze Coed y Brenin. Wedi’i leoli yn ardal Dolgellau, mae’r grŵp yn cynnal reidiau rheolaidd sy’n addas i bob gallu. Cafodd y grŵp ei…\nCystadleuaeth Bowldro Ysgolion Ynys Môn\nYsgrifennwyd ar Ionawr 23, 2018\nRydym yn chwilio am wirfoddolwyr i helpu yng Nghystadleuaeth Bowldro Ysgolion Môn, Wal Ddringo Indy, Llanfairpwll ar ddydd Mawrth 6 Chwefror 2018. Bydd 20 o dimau’n cystadlu am eu lle…\nWhizz Kids - Cydlynydd Clwb, Cymru\nYsgrifennwyd ar Ionawr 21, 2018\nEin rhaglen newydd i unigolion dros 25 ac yn ddi-waith yng Ngwynedd, Conwy a Mon.\nYsgrifennwyd ar Ionawr 14, 2018\nMae gennym newyddion cyffrous iawn ar eich cyfer! Mae rhaglen Antur i Bawb y Bartneriaeth Awyr Agored wedi cofrestru fel un o achosion da y Co-op. Ein bwriad ydi sefydlu…


Stori Ffantasi: Y Brawd a'r Chwaer (Rhan 1) - Elidir Jones\nAm dros flwyddyn bellach, dwi wedi bod yn llunio nofel ffantasi. Fe ddechreuodd hi fel nofel antur digon ffwrdd-â-hi i ddechrau, cyn i mi sylweddoli ei bod hi’n rhan o rywbeth llawer mwy. Erbyn hyn, dwi’n sicr y byddaf i’n llunio o leiaf dwy nofel arall am yr un cymeriadau, ac o bosib yn llunio pob math o gyfresi a nofelau a straeon byrion eraill, wedi eu lleoli yn yr un byd, am weddill fy mywyd. Dwi hyd yn oed yn meddwl gwahodd awduron eraill i lunio straeon wedi eu seilio yno hefyd …\nOnd ta waeth am hynny am y tro. Dyma’r cam cyntaf i mewn i’r byd yna – stori fer sy’n digwydd tua deugain o flynyddoedd cyn y nofel. Dwi’n ddiolchgar iawn i’r Stamp am gymryd y cam cyntaf yma efo fi. Mwynhewch.\nDoedd y mynachdy ddim ar unrhyw fap. Doedd y rhan fwyaf o bobl yr ardal ddim yn gwybod ei fod yn bodoli o gwbl. Wedi ei leoli yn nhir gwyllt ac anwar y Cneubarth, ac ymhell, hyd yn oed, o ganolfannau tlawd a rhyfelgar y wlad honno, yng nghanol anialwch dienw, ei wyntoedd tywod yn boddi unrhyw lwybrau’n ddigon buan.\nAc eto, roedd rhai yn dod o hyd iddo o bryd i’w gilydd. Dynion a merched ifainc, yn amlach na pheidio, eu bywydau’n mynd i nunlle. Ar y pryd, roedden nhw’n teimlo eu bod nhw’n taro ar y lle yn gwbl naturiol – yn camu’n rhy bell oddi ar y llwybr certiau i’r gogledd-ddwyrain, neu’n crwydro i lawr oddi ar y mynyddoedd i’r gorllewin.\nOnd wedyn – flynyddoedd wedyn, mewn rhai achosion – roedden nhw’n dod i ddeall mai ychydig iawn oedd yn dod o hyd i’r mynachdy yn ddamweiniol. Cael eu galw yr oedden nhw.\nSaith mlynedd i’r diwrnod, bron, ers iddo gyrraedd y mynachdy, cyrcydodd Timofei Gurkovski yng nghanol y gwreiddiau duon oedd yn amgylchynu’r adeilad. Wrth bigo ffwng oddi arnyn nhw’n bwyllog, aeth ei feddwl yn ôl at y diwrnod hwnnw.\nRoedd deuddydd wedi pasio ers iddo adael ei gartref yn nhref Norkov, lle bu’n gweithio fel garddwr ym mhalas y Barwn Deneyev. Am ychydig o flynyddoedd, roedd pethau wedi bod yn ddigon tawel yno – yn ôl safonau digon sigledig y Cneubarth, o leiaf – ond o’r diwedd, roedd hen ysbryd rhyfelgar y wlad wedi dod i’r amlwg unwaith eto. Y bygythiad mawr y tro hyn oedd Ivano Moskvin, uchelwr lleol oedd wedi ennill digon o fri yn ysbeilio tiroedd gwyllt y gogledd, a bellach â’i olwg ar ddisodli’r Barwn a’i holl ddilynwyr. Fe fyddai’r ymladd yn dechrau’n ddigon buan. Nid dyna’r math o le fyddai’n gwerthfawrogi garddwr.\nAc felly fe adawodd Timofei ei gartref a chychwyn tua’r de, yn bwriadu anelu tuag Undeb y Borthoriaid. Ond yn hytrach na chymryd y ffordd hir a diogel tua’r dwyrain, trwy deyrnas Nogent, penderfynodd groesi’r anialwch mewn ymgais ffôl i gyrraedd pen ei daith ynghynt.\nRoedd o’n ifanc bryd hynny. Yn ei ugeiniau cynnar, yn dal i ddisgwyl i’r byd blygu i’w fympwyon. Daeth i ddeall ei gamgymeriad wedi iddi ddod yn rhy hwyr. Roedd y nos yn cau o’i amgylch, gwyntoedd yr anialwch yn oeri, ac yntau wedi diosg ei siaced tua dechrau’r prynhawn. Yn rhynnu ac yn diawlio ei hun, daeth i ben twyn anferth o dywod, a gweld y mynachdy yn cuddio oddi tano. Llithrodd i lawr y twyn gan weiddi’n orfoleddus, a chafodd ei gyfarch ar y gwaelod gan yr abades, powliaid o gawl a jwgiaid o win melys yn ei dwylo. Yn disgwyl amdano.\nEsboniodd Timofei ei hanes yn y gegin tra’n gwagio’r jwg yn frawychus o gyflym. Wedi iddo fwyta ac yfed ei ddigon, rhoddodd yr abades fargen o’i flaen. Fe fyddai’n cael aros yn y mynachdy, am ddim, petai’n cytuno i blannu a thendio gardd o’i amgylch. Cytunodd Timofei’n feddw, heb sylweddoli pa mor anodd fyddai gwneud hynny yn yr anialwch. Cafodd ei arwain i ystafell wely fach y tu ôl i’r gegin, yn mwmian ei ddiolch. Doedd o erioed wedi bod yn rhy hoff o’r Borthoriaid beth bynnag. Fe fyddai fan hyn yn gwneud yn iawn.\nYn yr ystafell honno roedd o wedi llechu ers hynny, pan doedd o ddim yn gwneud ei orau i godi bywyd o’r diffeithwch y tu allan. Daeth i ddysgu’n weddol fuan mai’r gwreiddiau duon oedd yr unig blanhigyn a fyddai’n tyfu yma … ac yn wir, yn tyfu’n well ac yn gryfach yn nes at y mynachdy.\nTynnwyd ei sylw gan siâp coch ger seiliau’r adeilad, yng nghysgodion twyni’r dwyrain. Mentrodd tuag ato’n betrusgar, a sugnodd ei anadl trwy ei ddannedd wrth weld gwiber y dŵr yn gorwedd yno’n farw, ei chroen yn sych. Roedd o wedi hen arfer eu gweld nhw yn nhir corsiog Norkov, ond yma, yng nghanol yr anialwch … rhaid bod y creadur druan wedi treulio dyddiau yn cyrraedd yma. Doedd y peth ddim yn teimlo’n bosib.\nAc eto, roedd pethau fel hyn yn digwydd yn weddol aml. Nid bechgyn a merched yn unig oedd yn cael eu denu gan y mynachdy. Roedd anifeiliaid yn teimlo’r alwad hefyd. Hoff stori’r abades oedd y tro y gwnaeth hi, ddim llawer yn hŷn na Timofei, ddod o hyd i yayar yn gorwedd yn erbyn mur y mynachdy, yntau bron â marw. Doedd y bwystfilod yma – yn bymtheg troedfedd o uchder a dwywaith hynny o hyd, eu hasennau miniog yn gwthio’n abswrd trwy eu boliau cennog – ddim i’w gweld yn aml y tu allan i syrcasau gwyllt y deheudir pell, heibio i Ymerodraeth yr Enfer. Ac eto, dyna lle’r oedd o, wedi gwneud y siwrne hir, hir, oherwydd …\nDoedd Timofei ddim yn gwybod yr ateb i hynny. Roedd rhai o gyfrinachau’r mynachdy wedi ei guddio oddi wrtho hyd heddiw. Ond gwyddai bod tynfa’r lle yn gryf, yn denu’r ddynol ryw, yn denu anifeiliaid… ac yn denu duwiau.\nRoedd o’n gwybod pam eu bod nhw’n dod. Ers y cread, roedd y ddynol ryw wedi dyfeisio duwiau di-ri, a nwythau’n dod yn fyw, yn tyfu ac yn bwydo ar weddi ac addoli, ac yn rhoi hud a lledrith yn ôl yn ddiolch. Ond roedd rhai hefyd yn cael eu hanghofio, yn crebachu’n ddim wrth i dduwiau newydd ddod i’r fei. Yma doi’r duwiau hynny – rhai’n ddim llawer mwy na phwcaod neu ysbrydion gwerin – a glynu wrth un mynach penodol, yn bodloni eu hunain ar ychydig flynyddoedd o foliant tawel cyn suddo, o’r diwedd, i ebargofiant.\nHyd yn hyn, doedd yr un duw wedi cynnig ei hun i Timofei. Saith mlynedd ers cyrraedd, ac roedd o’n dal i deimlo fel gwas bach. Y garddwr pitw oedd yn treulio ei ddyddiau yn pigo ffwng oddi ar wreiddiau tra bod pawb arall yn cymuno â’u duwiau, yn taflu swyn o gwmpas ac yn rhannu cyfrinachau â’i gilydd fin nos.\nYn araf, bron yn addfwyn, tynnodd lynghyryn du oddi ar un o’r gwreiddiau. Roedden nhw’n bla yn ei ardd fach, gwaetha’r modd, ond yn ddigon ffodus yn rhoi blas digon melys i’r cawl trwchus roedd yr abades yn mynnu ei weini ddydd ar ôl dydd.\nRoedd yn rhoi’r llynghyryn, yn dal i wingo, ym mhoced ei drowsus cotwm pan welodd o’r hen ddynes yn brysio ar draws yr anialwch tuag ato. Yn gwisgo het wirion o fawr, a haen ar ben haen o ddillad gwlân, ddyliai hi ddim medru symud o gwbwl ar ddiwrnod mor chwilboeth. Ond symud yr oedd hi, yn gwibio ar draws yr anialwch fel neidr gantroed, y tywod yn tasgu mewn cymylau o amgylch ei thraed. Cyn i Timofei allu gwneud synnwyr o hyn i gyd, roedd hi’n sefyll o’i blaen, yn syllu i fyny tuag ato.\nRoedd hi’n hen. Roedd hynny’n amlwg, y crychau wedi torri’n ddwfn i mewn i’w chroen tywyll, wedi ei staenio gan flynyddoedd maith o belydrau’r haul. Ond rhywle yng nghanol yr henaint, roedd prydferthwch aruthrol yn dal i lechu. Disgleiriodd ei llygaid â chryfder crisialaidd.\nBlinciodd Timofei yn yr haul yn ansicr.\n“Rydych chi’n … bell o’ch cartre,” meddai o’r diwedd.\n“Mae hyn yn wybyddus i’r Chwaer Sonda,” atebodd y ddynes fach. “Hyn a mwy. Llawer mwy.”\n“Dyna’ch enw chi? Sonda?”\n“Y Chwaer Sonda. Ia wir! A dewch ‘mlaen, Timofei Gurkovski. Fe wnes i ddysgu fy enw cyn unrhyw beth arall, bron. Does bosib bod gennych chi ddim cwestiwn gwell na hynny?”\nCymerodd Timofei gam sigledig yn ôl, gan sathru ar un o’i wreiddiau mwyaf. Teimlodd yn benysgafn, fel petai newydd yfed llond casgen o gwrw du. Roedd rhywbeth o’i le yma. Rhywbeth oedd ddim yn iawn…\nAc yna edrychodd i lawr. Roedd y tywod yn dal i chwyrlïo o amgylch traed Sonda, er nad oedd hi’n symud bellach. Cymerodd Timofei gam arall yn ôl wrth weld, drwy’r cwmwl parhaol o dywod oedd yn amgylchynu’r hen ddynes, nad oedd hi’n cerdded o gwbl. Hedfan yr oedd hi, bodiau ei thraed wedi eu pwyntio tua’r llawr chwe modfedd oddi tani.\n“Rydych chi’n dduwies.”\n“Ha! Cwestiwn hawdd arall, Timofei Gurkovski! Duwies ydi’r Chwaer Sonda. Ia, dyna’r gwir i chi! Ond mae cwestiynau gwell yn dod. Mae hi’n medru synhwyro’r peth. Ydi wir!”\n“Y … wel … hoffech chi … ddod i mewn?”\nGwenodd Sonda o glust i glust, y crychau ar ei hwyneb yn dyfnhau ymhellach fyth.\n“Dyna un da i gychwyn. Mae’r Chwaer Sonda yn derbyn eich cynnig. Fe ddaw hi efo chi’n fodlon.”\nHeb air arall, brysiodd Timofei tua’r mynachdy, a gwneud ei orau i agor y drysau mawr pren heb ormod o sŵn. Roedd o am wneud ei ffordd i’w ystafell mor dawel â phosib. Wedi disgwyl gymaint i dduwies ymddangos, doedd o ddim am adael i neb ei chipio oddi wrtho.\nBrasgamodd drwy’r prif goridor, Sonda wrth ei ymyl yr holl ffordd, ei chwmwl o dywod wedi ei adael ar ôl a’i wasgaru ar y llawr ger y drysau. Sleifiodd i mewn i’r neuadd fwyta, a diolch nad oedd neb o’r mynaich wedi penderfynu bwyta cinio yn gynnar y diwrnod hwnnw.\nYn union cyn cyrraedd y gegin, aeth ias gyfarwydd i fyny ei gefn. Doedd o byth yn hoff o basio’r drws bach caeedig yng nghornel y neuadd. Dyna’r fynedfa ddi-nod i’r clochdy – yr unig ran o’r mynachdy doedd Timofei erioed wedi bod ynddi. Roedd rhywbeth anghynnes am y llecyn yna, ac yntau wedi bod yn ymwybodol o’r peth o’r diwrnod cynta, bron. A heddiw, teimlodd hynny’n gryfach nag erioed o’r blaen.\nTrodd at Sonda. Gwenodd hithau’n ddiniwed tra’n arnofio drwy’r gegin ac i mewn i’w ystafell, heb iddi orfod gofyn ble i fynd. Wrth iddi hi wneud ei hun yn gyfforddus ar y fatres dywodlyd, gwnaeth Timofei ei orau i ysgwyd y teimlad anghynnes oddi ar ei ysgwyddau. Symudodd bentwr o hen lyfrau oddi ar yr un stôl yng nghornel yr ystafell, ac eisteddodd arni.\n“Dydw i … ddim yn gwybod be i’w wneud,” meddai. “Oes ‘na seremoni, neu …?”\n“Gofynnwch, Timofei Gurkovski. Gofynnwch, ac fe wneith y Chwaer Sonda ateb. Mae hi’n gwybod digon o atebion. Ydi! Digon i bara drwy’r diwrnod, trwy’r nos, a thu hwnt!”\nOedodd Timofei. Beth oedd rhywun i fod i’w ddweud wrth dduwies? Sut oedd rhywun i fod i gychwyn?\nCraffodd ar Sonda, oedd yn ymestyn ar y fatres fel cath ar sil ffenestr. Na … nid ar y fatres. Uwch ei phen. Roedd hi’n arnofio eto, ambell ddilledyn gwlanog yn hongian i lawr oddi tani.\n“I wneud hynny …” cychwynnodd Timofei, yn pwyntio tuag ati, ac yn gwneud ei orau i osgoi dweud y peth anghywir, “mae’n rhaid bod gennych chi … y … bwerau. Dros y … dros y gwynt?”\nEisteddodd Sonda i fyny, ei llygaid yn wenfflam.\n“Y gwynt,” meddai’n ddirmygus. “Gair bach. Gair pitw! Ond yn disgrifio syniad mor fawr, Timofei Gurkovski. Fe allai’r gwynt chwythu’r mynachdy yma i lawr. Ei gladdu yn y tywod. Fe allai hefyd sisial yn dawel trwy betalau blodyn, heb ei boeni mewn unrhyw ffordd. Ai dyna’r un gwynt, Timofei Gurkovski? Dyna gwestiwn i chi.”\nAgorodd Timofei ei geg. Chafodd o ddim cyfle i ateb.\n“Roedd Cnic yn ffrind i’r Chwaer Sonda. Oedd! Yn nhwndra Nogent roedd ei gartre o, yn chwythu dros yr eira yng nghanol y gaeaf. Ychydig iawn sy’n cofio’i enw. Gwynt, meddai pobol y deyrnas honno erbyn hyn, yn union fel chithau.”\n“Doedd dim teimlad, medden nhw, fel sefyll ar gyrion y Ceunant Arian wrth i’r haul fynd i lawr, a chael awelon Ana yn chwarae’n erbyn eich croen. Mewn oes a fu, roedd hi’n cael ei haddoli mewn cwt mwd ac mewn teml ill dau. Ond nid heddiw. Mae ei henw hithau bellach wedi chwythu i ffwrdd.”\n“A dyna Cona wedyn. Ers talwm, roedd gwyntoedd y Chwaer Sonda yn dod i lawr oddi ar Fynyddoedd y Behemoth tua’r Ynysoedd Prudd, ymhell i’r gogledd. Roedd Sonda’n dod i lawr a gwyntoedd Cona yn ei chodi, y ddau’n dawnsio, yn troelli, yn caru, ymhell uwch yr ynysoedd, y bobol oddi tanyn nhw’n eu clodfori a’u cymeradwyo. Eu haddoli. Ond mae Cona yntau wedi mynd erbyn hyn. Wedi marw. Dim ond y Chwaer Sonda sydd ar ôl. Dim ond hi.”\nSuddodd Sonda i lawr yn erbyn y fatres, yr egni wedi ei gadael.\n“Hyn oll mae’r Chwaer Sonda yn ei wybod,” meddai’n bruddglwyfus, “a mwy…”\nI’w barhau yr wythnos nesaf…


Marwolaeth meningitis: Bwrdd Iechyd yn ymddiheuro – Golwg360\nMarwolaeth meningitis: Bwrdd Iechyd yn ymddiheuro\n9 Chwefror 2018 am 14:14\nMae Bwrdd Iechyd wedi ymddiheuro i deulu dynes fu farw wedi i ddoctoriaid wneud diagnosis anghywir o’i chyflwr.\nBu farw Lisa Beechey, 39, ar ôl i ddoctoriaid Ysbyty Tywysoges Cymru, Pen-y-Bont ar Ogwr, benderfynu mai dim ond cur pen difrifol oedd ganddi – er bod ganddi meningitis.\n“Cynigwn ymddiheuriad o waelod ein calon i deulu Ms Beechey am eu colled, ac ymddiheurwn am y methiannau yn ei hachos,” meddai Bwrdd Iechyd Abertawe Bro Morgannwg.\nBellach mae cyfreithwyr ar ran gwr y ddynes, Simon Aberstone, 49, wedi dod i gytundeb tu allan i’r llys tros iawndal.\nAeth Lisa Beechey, 39, i uned asesiadau meddygol Ysbyty Tywysoges Cymru, Pen-y-Bont ar Ogwr, ar Fedi 10, 2015; pan ddechreuodd ddangos symptomau meningitis.\nCafodd ei hanfon adre o’r ysbyty gyda thabledi parasetamol, er i feddyg teulu godi pryderon â doctoriaid yr ysbyty bod ganddi symptomau meningitis.\nDychwelodd i’r ysbyty 10 diwrnod wedi hynny, a chafodd ei throsglwyddo i adran niwrolegol Ysbyty Prifysgol Cymru, Caerdydd, lle bu farw ar Hydref 1.\nRoedd hi’n fam i bump.\nGalw cynyddol am frech meningitis B


Delio â'r Cyngor\nGwerthuso'r Dudalen (Delio â'r Cyngor)\nSut I ddod o hyd I Gyfleoedd Contract\nRhestr Ddethol ar gyfer Contractau Gwaith\nArweiniad "Sut i Ddelio â'r Cyngor"\nCaiff Cyfleoedd Contract eu hysbysebu yn y ffyrdd canlynol:\nDyma'r wefan gaffael genedlaethol a ddatblygwyd gan Lywodraeth Cymru. Gellir cofrestru ar y wefan am ddim ac mae'n darparu mynediad i gyfleoedd contract ar draws sector cyhoeddus Cymru. Ceir nifer o fanteision drwy gofrestru ar y wefan hon, gan gynnwys y gallu i osod hysbysiadau e-bost a fydd yn rhoi gwybod i chi'n awtomatig pan gyhoeddir cyfleoedd contract addas.\nOs rhagorir ar Drothwyon Caffael Ewropeaidd, caiff yr hysbysiad contract ei hysbysebu yng Nghyfnodolyn Swyddogol yr Undeb Ewropeaidd (OJEU) hefyd. Gellir cofrestru am ddim ar y safle a cheir mynediad i holl gynnwys yr OJEU, gan gynnwys gwybodaeth sydd wedi'i harchifo. Gellir gosod hysbysiadau e-bost ar eich proffil hefyd er mwyn rhoi gwybod i chi am gyfleoedd addas.\nCylchgronau Arbenigol/Y Wasg Leol\nLle y bo'n briodol, caiff cyfleoedd eu hysbysebu mewn cylchgronau masnach arbenigol, cylchgronau proffesiynol neu yn y wasg leol, e.e. Western Mail, South Wales Evening Post.\nBydd hysbyseb y cyngor (a adwaenir hefyd fel 'Hysbysiad Contractau') fel arfer yn cynnwys manylion am y canlynol:\nNatur, diben a hyd y contract\nOs gwahoddir mynegiannau o ddiddordeb neu dendrau\nCyfarwyddiadau sy'n egluro sut gall sefydliadau sydd â diddordeb gymryd rhan\nAmser a dyddiad cau ar gyfer derbyn mynegiannau o ddiddordeb neu dendrau\nI gael mwy o wybodaeth am y broses dendro, ynghyd â gwybodaeth ac arweiniad ar sut i dendro, ewch i'r dudalen benodol am Y Broses Dendro.\nMae gennym restrau dethol ar hyn o bryd er mwyn cefnogi ein gwaith adeiladu, priffyrdd, cynnal a chadw eiddo ac adnewyddu ac addasu tai.\nMae'r rhestrau dethol yn cynnwys enwau sefydliadau sy'n bodloni ein safonau gofynnol o ran iechyd a diogelwch, sefyllfa ariannol a gallu technegol. Mae cymeradwyaeth ar y rhestrau dethol yn ei gwneud hi'n bosib i wneud cais am ddyfynbrisiau neu dendrau o dan Drothwyon Caffael yr UE heb unrhyw gyn-gymhwyso ychwanegol.\nI gael mwy o wybodaeth am y rhestrau dethol a sut i gyflwyno cais i gael eich cynnwys ar restr, cysylltwch â thîm y rhestrau dethol drwy ddefnyddio'r manylion ar y dudalen Manylion Cyswllt.\nMae Uned Gaffael Gorfforaethol y cyngor wedi llunio arweiniad ar y cyd â'r Tîm Gwasanaethau Busnes i helpu i egluro sut rydym yn prynu nwyddau, gwasanaethau a gwaith a sut gallwch fod yn gyflenwr.Bydd yr arweiniad ar gael i'w lawrlwytho'n uniongyrchol o'r wefan yn fuan. Os ydych am gael copi yn y cyfamser, cysylltwch â'r Uned Gaffael Gorfforaethol drwy ddefnyddio'r manylion ar y dudalen Manylion Cyswllt.\nManylion Cyswllt Caffael\nY Broses Dendro\nPolisi Cyflogaeth Foesegol mewn Cadwyni Cyflenwi\nDatganiad Caethwasiaeth Fodern o ran Cadwyn Gyflenwi Castell-nedd Port Talbot


Gallwch ei adrodd ar-lein.\nByddwn yn ymchwilio i bob achos a gaiff ei gyfeirio atom os oes digon o wybodaeth gennym.\nAr hyn o bryd, mae’n ofynnol i ni fod yn rhan o ymarfer paru data i gynorthwyo gyda’r gwaith o atal a chanfod twyll. Mae’r Archwilydd Cyffredinol yn ei gwneud hyn orfodol i’r awdurdod hwn gyflwyno’r wybodaeth a geidw at y diben hwn. Mae’n ofynnol i ni roi data penodol i’r Archwilydd Cyffredinol i’w baru. Mae manylion ar gael ar wefan Swyddfa Archwilio CymruDolen allanol yn agor mewn ffenest newydd.\nCaiff y defnydd o ddata, wrth i’r Archwilydd Cyffredinol gynnal ymarfer paru data, ei wneud ag awdurdod statudol (Rhan 3A Deddf Archwilio Cyhoeddus (Cymru) 2004). Nid oes angen caniatâd yr unigolion dan sylw dan Ddeddf Diogelu Data 1998.\nMae gwaith paru data a gynhelir gan yr Archwilydd Cyffredinol yn ddarostyngedig i God Ymarfer. Mae hyn yn helpu yr holl gyrff sy'n rhan o baru data i gydymffurfio â'r gyfraith ac arfer da, gan gynnwys cynnal diogelwch data gweler wefan Swyddfa Archwilio CymruDolen allanol yn agor mewn ffenest newydd.\nAm fwy o wybodaeth am bwerau cyfreithiol yr Archwilydd Cyffredinol a’r rhesymau dros baru gwybodaeth benodol, gweler wefan Swyddfa Archwilio CymruDolen allanol yn agor mewn ffenest newydd neu cysylltwch â:


diffiniad ACT: Tîm cydgysylltiedig dadansoddi-Analytical Coordinated Team\nHafan › A › ACT › Tîm cydgysylltiedig dadansoddi\nACT: Tîm cydgysylltiedig dadansoddi\nBeth mae ACT yn ei olygu? Mae ACT yn sefyll am Tîm cydgysylltiedig dadansoddi. Os ydych yn ymweld â'n fersiwn di-Saesneg ac eisiau gweld y fersiwn Saesneg o Tîm cydgysylltiedig dadansoddi, sgroliwch i lawr i'r gwaelod a byddwch yn gweld ystyr Tîm cydgysylltiedig dadansoddi yn Saesneg iaith. Cofiwch fod y talfyriad o ACT yn cael ei ddefnyddio'n eang mewn diwydiannau fel bancio, cyfrifiadureg, addysg, cyllid, llywodraethol, ac iechyd. Yn ogystal â ACT, efallai fod Tîm cydgysylltiedig dadansoddi yn fyr am acronymau eraill.\nACT = Tîm cydgysylltiedig dadansoddi\nChwilio am ddiffiniad cyffredinol o ACT? Mae'r ACT yn golygu Tîm cydgysylltiedig dadansoddi. Rydym yn falch o restru acronym ACT yn y gronfa ddata fwyaf o fyrfoddau ac acronymau. Mae'r ddelwedd ganlynol yn dangos un o ddiffiniadau ACT yn Saesneg: Tîm cydgysylltiedig dadansoddi. Gallwch lawrlwytho'r ffeil delwedd i'w hargraffu neu ei hanfon at eich ffrindiau drwy e-bost, Facebook, Twitter, neu TikTok.\nFel y soniwyd uchod, defnyddir ACT fel acronym mewn negeseuon testun i gynrychioli Tîm cydgysylltiedig dadansoddi. Mae'r dudalen hon i gyd yn ymwneud â'r acronym ACT a'i ystyron fel Tîm cydgysylltiedig dadansoddi. Nodwch nad Tîm cydgysylltiedig dadansoddi yw unig ystyr ACT. Efallai y bydd mwy nag un diffiniad o ACT, felly edrychwch ar ein geiriadur am bob ystyr o ACT un wrth un.\nDiffiniad yn Saesneg: Analytical Coordinated Team\nAr wahân i Tîm cydgysylltiedig dadansoddi, mae gan ACT ystyron eraill. Maent wedi'u rhestru ar y chwith isod. Sgroliwch i lawr a chliciwch i weld pob un ohonynt. Ar gyfer pob ystyr o ACT, cliciwch "mwy ". Os ydych yn ymweld â'n fersiwn Saesneg, ac eisiau gweld diffiniadau o Tîm cydgysylltiedig dadansoddi mewn ieithoedd eraill, cliciwch y ddewislen iaith ar y gwaelod dde. Byddwch yn gweld ystyron Tîm cydgysylltiedig dadansoddi mewn llawer o ieithoedd eraill megis Arabeg, Daneg, Iseldireg, Hindi, Siapan, Corëeg, Groeg, Eidaleg, Fietnameg, ac ati.


Cynllun Comisiynu Lleol Cefnogi Pobl\nGofynnir i Gabinet Cyngor Sir y Fflint gymeradwyo Cynllun Gwariant y Grant ar gyfer 2017/18 ar gyfer y Rhaglen Cefnogi Pobl yn ei gyfarfod ar 14 Chwefror.\nYn 2012, creodd Llywodraeth Cymru Grant Rhaglen Cefnogi Pobl. Mae'r grant hwn yn ariannu darpariaeth gwasanaethau sy'n galluogi i bobl ddiamddiffyn ennill a chadw eu hannibyniaeth drwy aros yn eu cartrefi eu hunain.\nMae'r Cynllun Comisiynu Lleol Cefnogi Pobl 2016-18 ar gyfer Grant y Rhaglen Cefnogi Pobl wedi bod yn destun gostyngiadau sylweddol rhwng 2013 a 2016. Fodd bynnag, mae'r grant wedi ei ddiogelu yn y flwyddyn ariannol 2017/18, gan roi cyfle i'r Tîm Cefnogi Pobl barhau â'r gwaith gyda darparwyr.\nDywedodd y Cynghorydd Helen Brown, Aelod Cabinet dros Dai Cyngor Sir y Fflint,\n"Rwy'n falch iawn bod Grant y Rhaglen Cefnogi Pobl wedi cael ei ddiogelu yn 2017/18. Mae hyn yn rhoi sicrwydd y bydd ein Tîm Cefnogi Pobl yn gallu parhau â'r gwaith gwych y maent wedi bod yn ei wneud gyda phartneriaid ynghylch materion pwysig fel cam-drin domestig, cymorth tai a gofal yn y gymuned."


Bechgyn ogof Gwlad Thai yn methu mynd i Gwpan y Byd – Golwg360\nBechgyn ogof Gwlad Thai yn methu mynd i Gwpan y Byd\n11 Gorffennaf 2018 am 09:09 Diweddarwyd 13 Gorffennaf 2018 am 10:18\nFydd y bechgyn sydd wedi’u hachub o ogof yng Ngwlad Thai ddim yn gallu mynd i rownd derfynol Cwpan y Byd yn Rwsia ddydd Sul.\nRoedd FIFA, y corff sy’n gyfrifol am gystadleuaeth bêl-droed ryngwladol fwya’r byd, wedi estyn gwahoddiad i’r bechgyn, sy’n aelodau o dîm pêl-droed Wild Boars, deithio i Rwsia.\nOnd maen nhw’n dal yn yr ysbyty ac yn rhy sâl i deithio.\nBydd Ffrainc yn herio naill ai Croatia neu Loegr yn y gêm fawr yn Stadiwm Luzhniki ym Mosgo ddydd Sul.\nTaith yn y dyfodol?\nYn dilyn y newyddion na fydd y bechgyn yn cael teithio i Rwsia, mae disgwyl i swyddogion FIFA gyfarfod ag aelodau Ffederasiwn Pêl-droed Gwlad Thai i drafod posibiliadau eraill i’r bechgyn.\nMae Clwb Pêl-droed Manchester United wedi cynnig tocynnau i gêm Old Trafford, tra bod un o chwaraewyr Lloegr, Kyle Walker wedi gofyn am gymorth ar Twitter i gael anfon crysau at y bechgyn.


Amgueddfa Genedlaethol y Glannau - Gwobr Amgueddfa Gysegr gyntaf y DU\nMae Amgueddfa Genedlaethol y Glannau Abertawe wedi derbyn Gwobr Amgueddfa Gysegr gyntaf y DU i gydnabod y gwaith y mae'r Amgueddfa yn ei wneud yn croesawu ffoaduriaid a cheiswyr lloches.\nCanmolwyd yr Amgueddfa gan banel Abertawe Dinas Noddfa am fynd “y tu hwnt i'r galw i rannu yn y gymuned sut mae ffoaduriaid yn cyfrannu at y gymdeithas ehangach.”\nYn ogystal â hyfforddiant i staff, sydd wedi cynnwys clywed profiadau personol ffoaduriaid, mae'r Amgueddfa wedi cynnal arddangosfeydd a digwyddiadau i geiswyr lloches.\nCynnal grŵp misol i fenywod\nCyflwyno gwersi gwnïo ac ysgrifennu creadigol\nDosbarth ballet i blant sy'n ceisio lloches – rhoddwyd esgidiau a leotardau sbâr gan ysgolion dawns lleol\nDwy arddangosfa, sef Bwyd o Bedwar Ban ac Ieuenctid, Ymfudwyr, Cymry, gan y Tîm Cymorth Ieuenctid Ethnig (EYST) a roddodd lais i bobl ifanc oedd yn ymfudwyr cenhedlaeth gyntaf, ail genhedlaeth a thrydedd genhedlaeth, yn ogystal â helpu ymwelwyr â'r Amgueddfa i ddeall eu taith.\nCanmolodd panel Abertawe Dinas Noddfa yr Amgueddfa hefyd am greu amgylchedd cynhwysol i ymfudwyr yn ceisio cymorth, a helpu i ddeall yr heriau maent yn eu hwynebu. Abertawe oedd yr ail ddinas yn y DU i ddod yn Ddinas Noddfa, symudiad cenedlaethol sy'n cynnig cysegr a chymorth i'r rhai sy'n ffoi rhag trais neu erledigaeth.\nCyflwynwyd y wobr Amgueddfa Gysegr i Steph Mastoris, Pennaeth yr Amgueddfa, mewn digwyddiad ar 20 Mehefin, ac mae'n ddilys am dair blynedd.\n“Ein nod ni yw creu lle croesawgar a chynhwysol i bawb yn Amgueddfa Genedlaethol y Glannau, waeth beth fo'u cefndir,” meddai Mr Mastoris. “Nid oes cyfyngiad ar ddiwylliant, a gobeithiwn y gall pawb ddysgu, mwynhau a chyfoethogi ein hamgylchedd pan fyddant yn dod i mewn.”\nYchwanegodd Rebecca Scott, Cydlynydd y project Dinas Noddfa yng Nghymru:\n“Pleser yw cydnabod ymdrechion Amgueddfa Genedlaethol y Glannau, Abertawe i groesawu a chynnwys ceiswyr lloches yn ei gweithgareddau o ddydd i ddydd, yn ogystal â darparu gweithgareddau ychwanegol sydd wedi'u teilwra i ddiwallu anghenion ceiswyr lloches a ffoaduriaid. Mae'r ymdrechion hyn yn dangos ffyrdd amryfal y gall unigolion a sefydliadau gyfrannu at wneud Abertawe yn lle croesawgar a diogel i bawb – o staff yn dysgu mwy am faterion sy'n ymwneud â ffoaduriaid a lloches, i gynnig llefydd hygyrch sy’n darparu cyfleoedd celfyddydol a diwylliannol a fyddai fel arall yn rhy ddrud.”


Hedfan o Gaerdydd i Boston gan newid awyren unwaith yn unig\nBoston Dinas chwyldroadol\nBoston yw prif ddinas Massachusetts ac mae hi wedi’i lleoli arfordir Cefnfor yr Iwerydd. Hon yw un o ddinasoedd hynaf yr Unol Daleithiau ac felly mae hi’n llawn o atyniadau hanesyddol ar gyfer ymwelwyr. Mae Boston yn enwog am ei chyfeiriadau at y gorffennol ac yn gwahodd pawb i ddilyn ‘The Freedom Trail’ gan ei fod yn cysylltu 16 o safleoedd hanesyddol.\nEr bod gan Boston hanes bythgofiadwy, a hynny oherwydd ei bod wedi chwarae rhan bwysig yn y Chwyldro Americanaidd, nid yw’n ddinas sy’n gaeth i’w gorffennol. Disgrifir Boston fel dinas flaengar, ac mae ei diwylliant, ei siopau, ei bwytai a’i hamgueddfeydd yn gweddu i’r dim i’r byd modern.\nAr ôl i ymwelwyr fwynhau hanes a cheinder diwylliannol Boston, bydd hi’n amser i gael pryd o fwyd môr blasus. O ganlyniad i’w lleoliad, mae Boston yn cynnig bwyd môr sy’n tynnu dŵr o’ch dannedd y gallwch ei fwynhau gan ymgolli mewn gwledd arall, sef y porthladd yn y cefndir.\nEwch am dro. Mae Boston yn berffaith ar gyfer y rhai sy’n mwynhau mynd am dro, a hynny oherwydd ei strydoedd cul o gerrig crynion ac atyniadau ym mhob twll a chornel. Mae mynd am dro yn boblogaidd iawn yn Boston, felly anghofiwch am gludiant cyhoeddus a rhowch bâr da o esgidiau cerdded am eich traed!\nEwch am ginio i’r farchnad. Os oes gennych amser, ewch i Farchnad Gyhoeddus Boston gan ei fod yn lle gwych i flasu bwydydd lleol. Ynghyd ag amrywiaeth o bysgod, mae yno ddanteithion melys ac amrywiaeth o gynnyrch lleol.\nYmlaciwch yn y parc. Mae naw parc yn Boston sydd wedi’u cysylltu gan barcffyrdd a dyfrffyrdd felly bydd gennych ddigonedd o ddewis o ran ble i ymweld ag ef gyntaf. Emerald Necklace yw’r enw a roddir i’r grŵp hwn o barciau yn ac fe’i rhestrir ar y Gofrestr Genedlaethol o Leoedd Hanesyddol.\nEwch i weld y cymdogaethau. Mae’r cymdogaethau yn Boston yn un o nifer o nodweddion sy’n ei gwneud yn unigryw. Mae pob cymdogaeth yn wahanol gan gyflwyno amrywiaeth o ddiddordebau; mae Beacon Hill, er enghraifft, yn wych o ran ei phensaernïaeth ac mae South End yn gartref i fwytai ardderchog.\nSgwrsiwch â thrigolion lleol. Mae’r bobl sy’n byw yn Boston yn hynod gyfeillgar ac yn croesawu ymwelwyr drwy gydol y flwyddyn. Os ydych yn awyddus i gynnal sgwrs â nhw, soniwch am bêl fas, oherwydd bydd ganddynt yn sicr rywbeth i’w ddweud am y Boston Red Sox!\nGan Amanda Williams\nGan Casey Brennan